Pionirska reprezentativka Amina Hasanović u Radničkom - SPORTSKI ŽURNAL\n06 avgust, 2018 3\nAmina je rukometom počela da se bavi sa deset godina u rodnom Priboju, a poslednje tri godine je sa uspehom igrala u ŽRK Prijepolje\nNakon tri pojačanja početkom prelaznog roka, čelnici Radničkog 1964 su, po opštem mišljenju, povukli još jedan odličan potez u odabiru igračica za godine koje predstoje.\nUgovorena je saradnja sa pionirskom reprezentativkom Srbije, golmanom Aminom Hasanović (15), od koje klub očekuje da u daljem razvoju i napretku bude jedan od bitnih oslonaca.\n- Uveren sam da je dovođenjem Amine Hasanović napravljen pun pogodak, da je menadžment kluba napravio pravu stvar. Doveli smo pionirsku reprezentativku Srbije, koja će nam doneti dosta mirnoće, samopouzdanja i sigurnosti u odbrani. Mislim da je najbitnija stvar da smo uspeli da uparimo nju i Jelenu Pojužinu, koje su budućnost ne samo Radničkog nego i Srpskog rukometa - jasan je Rodoljub Kurandić, šef struke.\nAmina je rukometom počela da se bavi sa deset godina u rodnom Priboju, a poslednje tri godine je sa uspehom igrala u ŽRK Prijepolje.\n- Nakon tri godine provedene u Priboju, prešla sam u rukometni klub Prijepolje. Tu se video moj rad i postala sam član pionirske reprezentacije Srbije, gde sam više puta bila proglašena igračem utakmice. Ubrzo je stigao poziv rukometnog kluba Radnički 1964, koji nisam mogla da odbijem. Odlučila sam da karijeru nastavim u Kragujevcu, gde ću trenirati još jače i bolje. Nadam se svom daljem napretku i verujem da ćemo kao klub pokazati gde nam je mesto - poručila je Amina Hasanović.\nHasanovićeva je svoju vernost klubu oročila na četiri godine.\nPobeda Radničkog, Ležaja spustila rampu Sosama\nKristina: Uvek gađaj Mesec, čak i ako promašiš, završićeš među zvezdama\nSrBenda · 06 avgust, 2018 22:12\nBaranda · 07 avgust, 2018 10:04\nSteF · 09 avgust, 2018 20:45


RTCG - Radio Televizija Crne Gore - Nacionalni javni servis :: Fudbal :: Traže nadzor za fudbalske organizacije\nSAVJET EVROPE 24. 01. 2018. 22:56 >> 22:24 0\nTraže nadzor za fudbalske organizacije\nParlamentarna skupština Savjeta Evrope zatražila je danas formiranje nezavisnog spoljnjeg organa zaduženog za nadzor fudbalskih organizacija, diskreditovanih nizom finansijskih skandala.\n"Premalo novca škodi fudbalu, previše novca ubija fudbal. Treba izbjeći samouništenje fudbala", navela je u izvještaju luksemburška poslanica An Braser. Rezolucija koja predviđa osnivanje takvog organa usvojena je sa 131 glasom za, pet protiv i 10 uzdržanih.\nU rezolucijie navodi da će taj organ ocjenjivati upravljanje u FIFA, UEFA i drugim upravnim organima fudbala, uključujući i "integritet izbora njihovih upravnih struktura".\n"Moramo okončati praksu skrivanja, ignorisanja, minimiziranja prekršaja. Zainteresovane strane treba da sarađuju da bi stale na put finansijskim ekscesima u kojima fudbal gubi. Treba dubinski promijeniti kulturu upravljanja na svim nivoima, da bi se ona fokusirala na poštovanje ljudskih prava i vladavine prava, internu demokratiju i participaciju, transparentnost i odgovornost, bezrezervno pridržavanje najviših etičkih vrijednosti, solidarnost i brigu za opšte dobro", rekla je Braser.\nBraser je preporučila FIFA i UEFA da "osnuju zajednički 'radni sto' za diskusiju o finansijskom fer pleju, vlasništvu nad igračima, menadžerima i posrednicima i drugim pitanjima".\nFIFA UEFA Savjet Evrope\nUEFA suspendovala ukrajinskog golmana na 10 utakmica\nPrvi ženski arbitar u UEFA finalima


Reforma reforme pravosuđa | Politika | DW | 24.09.2012\nMinistar pravde Srbije Nikola Selaković ocenjuje kao „teško“ trenutno stanje domaćeg pravosudnog sistema, a Brisel napredak u toj oblasti vidi kao jedan od uslova za početak pristupnih pregovora Srbije.\nVladavina prava, borba protiv organizovanog kriminala i korupcije, reforma pravosuđa-uvek su isticane od strane Brisela kao uslovi neophodni za napredak zemalja na putu evrointegracija. Evropski komesar za proširenje, Štefan File, predočio je novom ministru pravde i državne uprave Srbije, Nikoli Selakoviću, da se od Srbije, kao zemlje kandidata za članstvo u EU, očekuje da svoje pravosuđe i državnu administraciju uskladi sa evropskim kriterijumima.\nIako File kaže da je „ohrabren“ time što ovaj cilj vidi u centru aktivnosti novog srpskog Ministarstva pravde i državne uprave, ono što EU očekuje jesu konkretni rezultati. Tako će, između ostalog, i od angažovanja na poboljšanju sistema pravde zavisiti datum za početak pristupnih pregovora Srbije. Da do tog datuma Srbija verovatno neće doći u ovoj godini potvrđuju i Selakovićeva očekivanja od godišnjeg izveštaja Evropske komisije o progresu, koji se očekuje 10. oktobra:\n„Nažalost u ovom trenutku ne možemo reći da ćemo dobiti pozitivnu ocenu jer se meri onaj period koji je 99 posto pokriven aktivnostima prethodne vlade. Sve što ova vlada i ovo ministarstvo bude uradilo u periodu od početka mandata biće uključeno u izveštaj za narednu godinu.“\nTri kratkoročna prioriteta\nIz Brisela poručuju da Srbija mora održi fokus na vladavini prava u zemlji, a od nove vlade očekuju i novu strategiju i akcioni plan za reformu pravosuđa. Iz Ministarstva pravde kažu da im je pored borbe protiv organizovanog kriminala i korupcije, što je, kako kaže Selaković, prioritet cele Vlade, ključno da stvore i nepristrasan, nezavisan i svim građanima dostupan pravosudni sistem u Srbiji. U tom cilju su postavili i tri kratkoročna prioriteta:\n„Vraćanje u sistem izbora neizabranih sudija i tužilaca i njihova reintegracija u srpsko pravosuđe. Rešavanje velikog broja zaostalih i skoro zastarelih predmeta i izmena postojeće mreže sudova i tužilaštava“, naveo je ministar Selaković u Briselu.\nNa tim osnovama dalje bi se razvijali mehanizmi za jačanje nezavisnosti sudija i tužilaca, počev od jačanja uloge Državnog veća tužilaca i Visokog saveta sudstva i fokusiranje njihove pažnje na definisanju kriterijuma za ocenu novoizabranih na period od tri godine. Planira se i jačanje Pravosudne akademije, kao mehanizma za ulazak sudija i tužilaca u sistem, ali i jači mehanizam za ocenu disciplinske odgovornosti samih sudija i tužilaca. Ovim povodom u Evropskoj komisiji izrazili su spremnost da kroz evropske fondove pretpristupne pomoći podrže napore Ministarstva pravde i državne uprave.\nU Briselu je danas pozdravljeno i od strane srpskih vlasti potpisivanje protokola o Zajedničkom upravljanju granicama (IBM), što prema rečima komesara za proširenje predstavlja konkretan signal opredeljenosti nove vlade u Beogradu da se vrati dijalogu sa Prištinom u cilju normalizacije međusobnih odnosa.\nKljučne reči Nikola Selaković, pravosuđe, Srbija\nTrajni link https://p.dw.com/p/16DJa


Predloženo poništenje privatizacije Željeznica FBiH : CIN\nPredloženo poništenje privatizacije Željeznica FBiH\nVlada FBiH bi trebala poništiti djelomičnu privatizaciju Željeznica FBIH – predložila je revizorska firma Revicus u svom Izvještaju o reviziji ove privatizacije.\nUdio od 8,184 posto vlasništva nad Željeznicama FBiH je prodat za certifikate, čija je tržišna vrijednost u vrijeme prodaje iznosila 175.000 KM. (FOTO CIN)\nDio Željeznica Federacije Bosne i Hercegovine (ŽFBiH) je privatiziran nezakonito i uz niz proceduralnih grešaka, utvrdili su revizori. Preporučili su vlastima da ponište proces privatizacije, ali priznaju njene posljedice – privatizirani kapital koji je upisan u sudski registar.\nNadležno Ministarstvo prometa i komunikacija FBiH je trebalo prijedloge revizije dati Vladi FBIH na izjašnjenje. Iz Vlade FBiH kažu da to nije urađeno uglavnom zbog teškog stanja u Željeznicama FBiH i nesređene političke situacije unutar Vlade.\nRevizori su u Izvještaju naveli niz problema i propusta učinjenih tokom nezakonite privatizacije, o kojoj je Centar za istraživačko novinarstvo (CIN) pisao 2007. godine, te predložili moguća rješenja nastale vlasničke zavrzlame.\nPreduzeće Željeznice Federacije BiH (ŽFBIH) je osnovano početkom 2002. Nastalo je spajanjem preduzeća Željeznice BiH (ŽBiH) iz Sarajeva i Željeznice Herceg-Bosne (ŽHB) iz Mostara, koja su djelomično privatizovana godinu dana ranije.\nMeđutim, privatizacije mostarskog i sarajevskog preduzeća su provedene prije nego što su Zakonom o željeznicama FBIH definisani pojmovi ključni za privatizaciju kao što su: željeznička kompanija, željeznički operater i infrastruktura.\nNi privatizirana preduzeća niti novoosnovane ŽFBIH nisu podijeljena na operatera i infrastrukturu, pa je postalo nejasno ko je vlasnik kojeg kapitala u novoosnovanim ŽFBiH i koji je omjer privatnog i državnog vlasništva.\nTo je otvorilo put i Agenciji za privatizaciju i dioničarima da svojim odlukama iz 2004. I 2005. godine mijenjaju postotak i omjer privatnog i državnog kapitala ŽFBiH bez ikakvih realnih osnova za takve promjene, stoji u Izvještaju.\nNovo željezničko preduzeće bi trebalo registrovati kao holding dva odvojena preduzeća: Infrastruktura i Operater, jer bi se samo na taj način mogla planirati eventualna privatizacija Operatera.\nObjavljeno 22. 8. 2013.\nSrbija duguje Bosni i Hercegovini 50 miliona eura u nekretninama


Trodnevni hokejaški program u petak počinju ekipe Beostara i Viteza koje se u utakmici sedmog kola sastaju na novobeogradskom klizalištu „Pingvin“.\nOvo će biti prvi ovosezonski duel dve ekipe, u kojem se obe s razlogom nadaju pobedi. Vitez je vezao tri pobede u šampionatu pa u meč sa Beostarom možda ulazi kao blagi favorit, iako su „pingvini“ u poslednjem odigranom meču savladali osmostrukog uzastopnog šampiona Partizan, čime su silno osokoljeni pred nastavak prvenstva. Ono što ne ide na ruku mladom timu Beostara je što od prvenstvene pauze zbog reprezentativnih obaveza juniorske nacionalne selekcije nisu odigrali nijedan susret.\nBeostar je posle sedam odigranih utakmica treći na tabeli sa 13 bodova, ispred Viteza koji ima četiri boda manje, ali i dva susreta minusa.\nBeostar će dva dana kasnije odigrati još jedan prvenstveni meč, a protivnik će mu u novosadskom „Spensu“ biti NS Stars.\nDomaći tim je trenutno poslednjeplasiran tim lige i jedina ekipa bez bodova u tri odigrana meča ove sezone, pa je Beostar izraziti favorit u susretu desetog kola.\nDan ranije, u subotu, u „Pioniru“ se igra derbi susret ovog vikenda, a sastaju se domaći Partizan i ekipa segedinske Tise Volan.\nOvaj meč trebalo je da bude igran prošlog vikenda u okviru 13. kola, ali zbog velikog nevremena u Srbiji i Mađarskoj gostujući tim nije bio u mogućnosti da doputuje u Beograd.\nU prvom susretu ove dve ekipe, u meču šestog kola, Partizan je u Segedinu slavio ubedljivu pobedu od 8:1. Duel dve prvoplasirane ekipe na tabeli aktuelni šampion dočekuje na prvoj poziciji sa 18 bodova iz sedam mečeva, dok se gosti nalaze na drugom mestu sa samo dva boda manje, ali i dva odigrana susreta više od „crno-belih“.\nMeč Vitez – Beostar igra se u petak od 17 časova na klizalištu „Pingvin“. Partizan i Tisa Volan svoj susret igraju u subotu od 16 časova u ledenoj hali „Pionir“, dok se NS Stars i Beostar sastaju u nedelju od 12.30 časova u dvorani „SPENS“.


Osveštan spomenik borcu Željku Samardžiću | Palelive.com\nPočetna Novosti Aktuelnosti Osveštan spomenik borcu Željku Samardžiću\nU mjesnoj zajednici Prača u opštini Pale danas je osveštan spomenik preminulom borcu Vojske Republike Srpske Željku Samardžiću, koji nije imao nikog od bliže rodbine i kojeg su sahranili saborci na mjesnom groblju Podkoran.\nPredsjednik Boračke organizacije opštine Pale Mihajlo Parađina rekao je da su Samardžića, koji je umro 2001. godine, sahranili bivši saborci, a Boračka organizacija podigla spomenik.\n„Danas smo prisustvovali osveštenju spomenika bivšem pripadniku Vojske Republike Srpske koji je iz reda hrvatskog naroda. Učinili smo sve da podignemo spomenik jer je to naša moralna obaveza i na taj način pokazujemo ličnu i društvenu odgovornost“, istakao je Parađina.\nOn je rekao da boračka organizacija čuva tekovine i sjećanje na ljude koji su dali najvrijednije što su imali – svoje živote za Republiku Srpsku, te da potomci imaju obavezu da čuvaju vrijednosti svojih predaka.\nPrema njegovim riječima, u kalendaru Boračke organizacije nalazi se 15 bitnih datuma koje obilježavaju iz vremena odbrane Srpske, istakavši da neće dozvoliti da se zaborave sudionici istorije.\nParađina je rekao da je osveštanje spomenika vrijedan gest paljanske Boračke organizacije, te da će nastojati da i dalje to da rade prema mogućnostima.\nParađina je podsjetio da je Boračka organizacija u toku ove godine podigla spomenik Božidaru Miloševiću na Brezovicama, te da je učestvovala u sufinansiranju sa opštinom Pale, gradom Istočno Sarajevo i drugim subjektima na izgradnji spomenika komandantu Veljku Gajoviću na Palama.\nOn je naglasio da je u planu da podignu još jedno spomen-obilježje pripadniku Vojske Republike Srpske na groblju Repca na Palama.\nPrethodni članakObavještenja Odjeljenja za prostorno uređenje i stambeno-komunalne poslove\nNaredni članakZajednički saniran dio Spomen-parka Vraca


Srbija u Ligi nacija - prosek ili nešto više?\nMože li fudbalska reprezentacija da prevaziđe najnovije probleme i napravi rezultatski iskorak?\npisao Aleksa Radišić\n07 Septembar 2018, 5:00am\nfoto: M. Metlaš/MNPress\nNajnovije takmičenje pod okriljem UEFA-e u kome ćemo učestvovati donosi veoma dobru priliku za Srbiju da konačno ponovo zaigra na jednom Evropskom prvenstvu, prvi put nakon debakla u četvrtfinalu EP-a 2000. godine.\nVeć neko vreme je očigledno da novac od televizijskih prava igra veliku ulogu u evropskom fudbalu. Mnogi ljubitelji fudbala uživaju da tokom vikenda isprate utakmice ekipa iz top 5 evropskih liga, pa čak ponekad i iz Super lige Srbije, i opšte je poznato da niko ne voli one vikende kada nema klupskog fudbala. Konačno su ljudi iz vrha evropskog fudbala to i shvatili pa su odlučili da takve vikende učine makar malo zanimljivijim. Dosadne prijateljske utakmice će sada zameniti već pomenuta Liga nacija. Faktički, očekuju nas iste utakmice, samo sa malo više žara i takmičarskog ritma, jer će pobednici stvarno imati nešto od te pobede, a ne samo „bravo“ ili „svaka čast“ naredna dva dana u vestima, novinama i(li) portalima.\nUEFA Liga nacija je podeljena na 4 lige po jačini i svaka liga se sastoji od 4 grupe. A Ligu čine top tipovi našeg kontinenta poput Nemačke, Španije, Francuske i ostalih, Ligu B čine oni malo slabiji timovi kao na primer Danska, Vels i Švedska, dok je nama najinteresantnija definitivno Liga C. Srbija je svojim „dobrim“ rezultatima poslednjih godina zaslužila da se nađe u ovoj Ligi, čime je stavljena u rang sa „velesilama“ evropskog reprezentativnog fudbala poput Estonije i Litvanije. Poslednju ligu, Ligu D čine definitivno najslabije reprezentacije Evrope poput Andore, San Marina, Azerbejdžana i drugih.\nVoljom žreba, završili smo u grupi sa Rumunijom, već pomenutom Litvanijom i braćom Crnogorcima. Na prvi pogled ujednačena grupa, ali da li je stvarno tako?\nAko pogledamo međusobne rezultate Srbije i ove tri reprezentacije možemo videti da sa Crnom Gorom do sada nismo igrali zvanične mečeve, i ovo je prava prilika da se uporedimo sa komšijama.\nKada je reč o Rumuniji, pamtimo generaciju predvođenu Radomirom Antićem, koja je počistila Rumune oba puta u kvalifikacijama za SP 2010. godine. Pogovoto lep fudbal je viđen na tadašnjoj „Marakani“, kada je „pukla petarda“. Tadašnju ekipu su činili dokazani igrači poput Dekija Stankovića, Nemanje Vidića, Žigića, Krasića i Marka Pantelića.\nInteresantna je činjenica da smo i sa Litvanijom igrali u tim istim kvalifikacijama, samo sa njima je bilo malo drugačije. Kod kuće smo ih počistili sa 3:0, međutim, nakon toga, u poslednjem kolu kvalifikacija smo poraženi u gostima sa 2:1, iako smo izašli u veoma dobrom sastavu, ali hajde kao i tada da se „vadimo“ na činjenicu da smo se već kvalifikovali za SP, pa nam nije „zapinjalo“ da pobedimo.\nIako je od pomenutih mečeva prošlo 8 godina, i iako su se timovi veoma promenili, činjenica je da smo jedini tim u grupi koji je učestvovao na SP-u u Rusiji ove godine, te bi trebalo očekivati da budemo vrlo dobri, ako ne i najbolji u ovoj grupi.\nAli, mi ne bi bili mi kad ne bi bilo neke „frke“ oko tima ili oko spiska igrača. Nakon prvenstva u Rusiji ove godine i selektor i igrači su govorili za medije da je atmosfera bila odlična, da nije bilo nikakvih problema, da im je krivo što smo rano završili takmičenje i sve ostalo, međutim, sada odjednom sva (ne)istina izlazi na videlo, u zavisnosti od toga ko u šta veruje.\nKapiten Kristal Palasa, Luka Milivojević se takoreći izlanuo u britanskim medijima, rekao svoje mišljenje o selektoru i taktici na SP-u u Rusiji, i to ga je po svemu sudeći koštalo poziva u nacionalni tim. Ali to nije bilo dovoljno, pa je pomoćnik selektora, Milan Obradović, dodao da je za sve kriv menadžer istog igrača, da je on forsirao neke reprezentativce da potpišu za njega kako bi im obezbedio mesto u prvih 11, pa su nakon toga i Predrag Rajković i Saša Lukić faktički potvrdili Obradovićevu priču i time samo dolili ulje na vatru ionako već uzavreloj atmosferi pred početak novog ciklusa.\nSa druge strane, naš kapiten Kolarov se pravdao kako niko nije lagao o atmosferi na prvenstvu, ali opet, da li je stvarno tako? Ili samo pojedini igrači pokušavaju da zataškaju istinu i staju na stranu selektora? Verovatno će svako verovati u ono što hoće, kao što je obično i slučaj u Srbiji. Po medijima se provlače i izjave ostalih fudbalera kako su fokusirani samo na utakmicu, da će dati sve od sebe da pobedimo i Litvance i Rumune, pa hajde da se nadamo da nas ne „farbaju“ izlizanim izjavama.\nGledali smo da vi ne biste morali: Mladen Krstajić pred novinarima\nMi definitivno ne možemo da krenemo u nove pohode bez loše atmosfere i negativnih komentara, ali možemo da se nadamo da su igrači koji će nas predstavljati dovoljno profesionalni i mentalno jaki da „iskuliraju“ ovakve priče, odigraju najbolje što umeju i pokažu da možemo da se nosimo sa realno gledano prosečnim reprezentacijama u našoj grupi jer je to jedini način da prevaziđemo sve ove stvari koje se dešavaju.\nTakmičenje počinjemo gostovanjem u Litvaniji, 7. septembra od 20:45h u Viljnusu, a tri dana kasnije na stadionu ''Rajko Mitić'' dočekujemo selekciju Rumunije. Karte za utakmicu protiv Rumunije su u prodaji od prošle nedelje, ali ako pogledamo kako igra reprezentacija i šta se sve dešava oko nje, ulaz je trebalo biti besplatan, jer ovako teško da će biti više od par hiljada ljudi na stadionu. Dodatni razlog je to što se utakmica igra u ponedeljak, dakle nije vikend, ljudi imaju svoje obaveze, realno će na stadion doći samo oni najvatreniji Srbi i oni drugi koji nemaju šta drugo da rade u to vreme.\nKada je reč o naša prva dva protivnika, selekciju Litvanije čine uglavnom igrači iz domaćeg prvenstva, bez preterano poznatih imena. Najpoznatije ime, a ujedno i kapiten tima, je Fedor Černih, napadač Dinama iz Moskve.\nKada je reč o drugoj utakmici koja nas očekuje, možemo izdvojiti vezni red Rumunije koji čine talentovani i iskusni igrači kao što si Čipčiju, Stančiju i Budesku i oni će biti glavne uzdanice selektora Rumunije Kozmina Kontre.\nNakon toga imamo oko mesec dana pauze pa dva gostovanja zaredom. Prvo 11. oktobra „Orlovi“ gostuju reprezentaciji Crne Gore, a već 14. oktobra i Rumuniji u Bukureštu.\nOva faza takmičenja se nastavlja i ujedno završava u novembru, kada ćemo obe utakmice igrati na svom terenu. Prvo 17. novembra protiv Crne Gore, a onda 20. novembra protiv selekcije Litvanije.\nE sad, zašto bi ova Liga nacija trebalo da nam bude bitna? Razlog leži u tome da je UEFA sve ovo začinila informacijom da će pobednici sve 4 grupe iz Lige C igrati međusobno plej-of i da će pobednik imati zagarantovano mesto na Evropskom prvenstvu 2020. godine koje će biti održano u 12 različitih evropskih država. Isto važi i za ostale Lige, dakle, na kraju Lige nacija po jedan tim iz svake od 4 Liga će se naći na EP-u 2020. Naravno, selekcije koje su već obezbedile plasman kroz redovne kvalifikacije neće igrati plej-of, pa će njihova mesta zauzimati sledeće najbolje plasirane ekipe.\nRealno gledano, ovo ispada kao plan B za reprezentacije koje se ne plasiraju na EP tokom „pravih“ kvalifikacija. Ova Liga nacija im daje još jednu šansu za plasman, a da li ćemo mi uspeti da se kvalifikujemo na vreme ili ćemo juriti poslednji voz preko Lige nacija, zavisi samo od nas.\nSelektor Krstajić je pre par dana objavio spisak za septembarske mečeve protiv Litvanije i Rumunije i može se primetiti da je podmladio spisak, s obzirom da na golu više neće stajati iskusni Stojković, kao što ni ex-kapiten Bane nije pozvan i pored standardnih igara u Zenitu, ali u njegovom slučaju se videlo da nešto ne štima još otkad mu je oduzeta traka pred SP u Rusiji.\nI pored toga, kao što možete videti, tu su i dalje Matić, Kolarov, Tadić, Mitrović i ostali, te možemo reći da imamo odličnu ekipu i dalje, samo da momci igraju kao što igraju za svoje klubove (i malo bolje) i sigurno nas neće razočarati u ovom novom takmičenju.\nPošto je Liga nacija faktički samo zamena za prijateljske mečeve, još jedan razlog zašto možemo očekivati pozitivne rezultate protiv Rumunije, Litvanije i Crne Gore, jeste činjenica da smo u poslednjih 7 prijateljskih mečeva samo dva puta poraženi.\nPrvu utakmicu igramo protiv Litvanije u gostima, po bukmejkerima smo favoriti, tako da bi bilo odlično da sa sva 3 boda već na prvoj utakmici započnemo ciklus u ovoj Ligi i pokažemo da smo veoma zainteresovani da konačno zaigramo na Evropskom prvenstvu nakon 20 godina pauze.\nTagged:FudbalfssOrloviluka milivojevićmladen krstajićUEFA Liga Nacija


Pomoć Centru za zaštitu odojčadi, dece i omladine u Zvečanskoj ulici!\nNjima je pomoć uvek potrebna, a ovoga puta donirano im je 6.000 evra!\n25.11.2014. - 15:02h\nFructal je povodom 40. godišnjice Fruteka, robne marke namenjene upravo deci, odlučio da pruži podršku različitim projektima u šest država regiona sa ciljem da deci olakša odrastanje jer verujemo da svako dete zaslužuje bezbrižno detinjstvo.\nU Srbiji FRUCTAL je donirao sredstva u vrednosti od 6.000 evra i to Centru za zaštitu odojčadi, dece i omladine koji se nalazi u Zvečanskoj ulici u Beogradu. Fructal je na ovaj način pokazao visok stepen društvene odgovornosti, brige za najmlađe koji jesu naša budućnost.\n„U Centru je trenutno zbrinuto oko 380 dece, svih uzrasta i najraznovrsnijih potreba, a među njima oko 50 dece najmlađeg, najosetljivijeg uzrasta. Donacija Komapnije Fructal biće ogroman i značajn doprinos u susret zimskim danima. Nesebično poklonjen novac deci od strane Kompanije Fructal biće iskorićen za opremanje i zbrinjavanje dece najmlađeg uzrasta tako da se deca osete što ušuškanije i udobnije. Kvalitetna nega za decu, adekvatna zdravstvena zaštita, pravilna i uravnotežena ishrana, dostupan didaktički materijal i igračke za podsticajan razvoj i odrastanje dece su ciljevi koje će Ustanova uz pomoć prijatelja iz Fructala ove sezone lakše dostići. Iskreno se zahvljujemo na podršci“, izjavila je Rukovodilac Stacionara Mila Vuković Jovanović.


Sportske.net - Čanak saopštio loše vesti - Trojica sigurno ne igraju protiv Zadra!\nČanak saopštio loše vesti - Trojica sigurno ne igraju protiv Zadra!\nTrener košarkaša Partizana Nenad Čanak rekao je da je ova noć izuzetno teška za njegov tim, posle poraza od PAOK-a i eliminacije iz Lige šampiona.\nPAOK je danas pobedio sa 82:78 i tako izborio plasman u osminu finala Lige šampiona. Partizan je u poslednjem minutu imao šansu da pridje na poen zaostatka, što bi mu bilo dovoljno za prolazak dalje, ali nije uspeo da iskoristi šansu.\n"Izuzetno teška noć za nas. Eliminisani smo u utakmici u kojoj nismo zaslužili prolaz, ruku na srce. Fanatičnom borbenošću došli smo u finišu do šanse za prolazak. Nismo uspeli, odigrali smo loše poslednji napad, suprotno od onoga kako smo se dogovorili. Teško je u ovom trenutku praviti širu analizu", rekao je Čanak novinarima u Beogradu.\nPartizan je imao velikih problema sa zdravstvenim stanjem trenera i igrača, pošto tim nije vodio prvi trener Aleksandar Džikić, a u sastavu nije bilo ni Vilijema Hečera, Vanje Marinkovića i Miloša Koprivice. Osim toga, Džamont Gordon je imao problema sa zadnjom ložom, a Branislav Ratkovica nije igrao u drugom poluvremenu, pošto je došao u dvoranu pod temperaturom i sa dijarejom.\n"Probali smo da ga osposobimo, ali nismo uspeli. On je igrao na svoju odgovornost, ali nije bio u stanju. Igračima se stvarno nema šta zameriti. Uroš Luković je i pored svih problema, temperature i dijareje, imao i smrtni slučaj u porodici. Ostao je s nama da igra, što je potez za divljenje. Mihajlo Andrić je tri dana bio pod temperaturom i vodi se kao zdrav, ali je stalno bled i malaksao. Nije ovo alibi, ali treba da pomenemo kakve momke imamo", rekao je Čanak.\nTrener je kazao da se ne zna kada će se Džikić i Hečer vratiti jer su im rezultati loši, a izvesno je da protiv Zadra neće igrati ni Marinković, ni Koprivica.\nČanak je tokom utakmice imao raspravu na klupi sa Stefanom Birčevićem.\n"Videli ste sve. To se dešava. Dešavalo se i ranije i dešavaće se ponovo. Niti je on prvi igrač koji je tako reagovao, niti sam ja prvi trener. Nije lepa scena, ali je sve to sport", mirno je rekao Čanak.\nAdin Vrabac je kazao da je ekipi falila prepoznatljiva energija.\n"Teška utakmica za nas. Imamo mnogo problema s virusom u ekipi i mislim da nas je to malo utišalo s energijom. Nismo imali energiju koju smo uvek imali i to nam je falilo. Na kraju smo se digli i pokazali ono šta možemo. Malo je falilo", rekao je Vrabac.\nTrener PAOK-a Sulis Markopulos rekao je da su njegovi igrači odigrali vrlo dobro, kao i da mu je prijalo da igra u atmosferi "Pionira".\n"Atmosfera u dvorani bila je sjajna i bilo je lepo igrati u njoj. Bilo je dobro za oba tima, za oba bratska tima. Čestitam svojim igračima, igrali su vrlo dobro. Kontrolisali smo utakmicu skoro od početka. Nismo igrali dobro u poslednjih tri do pet minuta, ali osim toga mislim da smo dominirali", rekao je Markopulos.\n"U ta poslednja tri minuta mogli smo da uništimo sve što smo gradili u prethodnih 37, ali takve su utakmice za plasman. Partizanu želim sve najbolje u nastavku sezone, i njegovim igračima da se što pre oporave", rekao je Markopulos.\nHecer,Marinkovic i Dzikic se nece ni vracati traze raskide ugovora zbog dugovanja kluba prema njima kakav virus to su price za malu decu\nKoji si ti mozak...\nPozdravio te Mekel :D\nČanak je dobar trener,da se ja pitam pustio bih Džileta da ide i Nenada postavio za trenera. Čanak ima ideju,ne filozofira kao Džile,zove tajm-aut odmah čim timu krene nizbrdo,ne gura igrače kojima ide loše (danas je zbog zdravlja igrača morao).\nKo je odgovoran sto je pola ekipe bolesno, hocemo li ikada dobiti odgovor?!


5.000 DOZA VIŠE: Nabavljene vakcine protiv gripa, dostupne od 15. oktobra | Ekspres.net\nVakcine protiv sezonskog gripa su nabavljene i u toku je njihova distribucija širom Srbije, a vakcinacija će početi od utorka, 15. oktobra, kažu u Institutu za javno zdravlje “Milan Jovanović Batut”. Prvi put ove godine obezbeđena je i četvorovalentna vakcina protiv gripa, koja obuhvata dva tipa A virusa i dva tipa B virusa.\n“Naši građani će imati ovu najsavremeniju vakcinu kao što je imaju i sve razvijene zemlje u svetu”, rekla je za Tanjug epidemiolog u Institutu “Batut” Darija Kisić Tepavčević i naglasila da je vakcinacija najefikasniji način zaštite od gripa.\nKako je navela, ove godine je nabavljeno 290.400 doza vakcine, čiji je proizvođač francuska kompanija “Sanofi Paster”.\n“Ove godine nabavili smo 50.000 doza vakcina više nego prethodne godine zato što smo u prethodnoj sezoni uočili da je izuzetno velika zainteresovanost naših građana kada je u pitanju ova vakcina i videli smo da je porasla svest o značaju vakcinacije”, kaže Kisić Tepavčevićeva.\nApelovala je na sve osobe koje su pod povećnim rizikom za nastanak komplikacija ukoliko dođe do infekcije da se u narednim danima vakcinišu i navela da je potrebno dve do tri nedelje da se stvori imunitet koji bi organizam zaštitio od infekcije. Napomenula je da su hronični bolesnici, osobe sa kardiovaskularnim oboljenjima, oboljenjima respiratornog sistema, metaboličkim oboljenjima uključujući dijabetes, gojazni, osobe sa bubrežnom isuficijencijom, malignim oboljenjima i trudnice u povećanom riziku za nastanak komplikacija, čak i smrtnog ishoda.\nTags imunitetvakcinavirus gripa\nNAPICI ZA ZDRAVIJI STIL ŽIVOTA: Sačuvajte zdravlje tokom zimskog perioda BOLEST KOJA UBIJA SEĆANJE: Majka i ćerka možda razvile vakcinu protiv Alchajmera


Šarić: Razgovori nemaju veze sa švercom droge - KRIK\nŠarić: Razgovori nemaju veze sa švercom droge\nObjavio/la Novinar maj 19, 2017\nDarko Šarić u sudnici\nTelefonski razgovori narko-bosa Darka Šarića sa članovima njegove grupe iz januara 2009. godine pušteni su juče na suđenju za šverc više od pet tona kokaina. Šarić rekao da razgovori nemaju veze sa švercom droge.\nItalijanska policija koja je pratila nelegalno poslovanje Šarićeve grupe u januaru 2009. godine presrela je „mercedes“ u kome su se nalazili Šarićevi saradnici. U njemu je pronašla 20 kilograma kokaina – 18 paketa upakovanih u šarene dečje balone, celofan i samolepljivu traku.\nPretresom kuće iz koje je automobil krenuo, policija je istog dana, 19. januara, zaplenila još 214 kilograma kokaina. Kuću je čuvao Stanislav Udrih, koga su članovi grupe zvali „Stari“.\nŠarić: „Brate, jel znaju gde je Stari?“\nSoković: „Nije niko znao.“\nŠarić: „Ako ste ih tamo doveli, ako ste tako uradili, onda je to kraj.“\nOvako je glasio jedan od tri razgovora između Darka Šarića i Gorana Sokovića, optuženog da je jedan od organizatora narko-grupe, od 20.01.2009. godine, dan nakon zaplene. Kako se zbog mikrofonije i šuštanja nije jasno čuo snimak, tužilac Saša Ivanić citirao je razgovor za koji tvrdi da je „najrelevantniji dokaz“.\n„U razgovorima se vidi da su organizatori, jer daju (modus operandi) kompletan način predaje kokaina. Sadržaj o zaplenama kokaina 19. januara 2009. godine govori o tome“, rekao je tužilac.\nIvanić je ukazao da je važno da se ovi razgovori povežu sa dokumentacijom italijanske policije i onim što je tužilaštvu ispričao svedok saradnik Nebojša Joksović.\nIvanića je prekinuo sudija Siniša Petrović upozorenjem da ne sme da povezuje dokaze i spominje svedoka koji u novom postupku nije saslušan.\nŠarićeva odbrana brzo je reagovala citirajući odluku Apelacionog suda kojom je poništena prvostepena presuda.\n„Ovi razgovori nemaju veze sa ovim što tužilaštvo priča. Apelacija se samo slatko nasmejala, pa je i nama sad lakše“, istakao je advokat Dejan Lazarević.\nDarko Šarić više puta je isticao da osoba sa kojom je razgovarao nije Goran Soković.\n„Ja sam sve razgovore objasnio pre, nemam šta da dodam. Morate da čujete sve razgovore da biste videli da ovi razgovori nemaju veze sa krivičnim delom“, rekao je.\nSve vesti sa suđenja za šverc kokaina Darku Šariću pročitajte ovde


Texell modla za mafine i projice 6 rupa TPD-M272 cena, cene Srbija, prodaja Beograd Novi Sad Niš\nTexell modla za mafine i projice 6 rupa TPD-M272 cene\nTrenutno nemamo slike za Texell modla za mafine i projice 6 rupa TPD-M272\nTexell modla za mafine i projice Chocolate TPCH-M240, 12 rupa\nEPonuda nije internet prodavnica već Vam omogućava da brzo i lako nađete Texell modla za mafine i projice 6 rupa TPD-M272 po najjeftinijoj ceni. Naš cilj je da kupci budu što bolje informisani o ponudi Texell modla za mafine i projice 6 rupa TPD-M272 na tržištu Srbije. Vrlo lako nalazite željeni proizvod za kategoriju Kuhinjska oprema cene, ne morate da lutate od sajta do sajta za Texell Kuhinjska oprema, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Texell modla za mafine i projice 6 rupa TPD-M272 sa PRODAVCEM. EPonuda ne može da garantuje potpunu tačnost specifikacije i slika za Texell modla za mafine i projice 6 rupa TPD-M272. Pre kupovine, podatke za Texell modla za mafine i projice 6 rupa TPD-M272 proverite na sajtu PROIZVOĐAČA.


HITNE SLUŽBE: Građani bezbedni u novogodišnjoj noći | NSU\nNaslovna Istaknuto HITNE SLUŽBE: Građani bezbedni u novogodišnjoj noći\nHITNE SLUŽBE: Građani bezbedni u novogodišnjoj noći\nSve hitne službe će u najluđoj noći raditi povećanim kapacitetom, kako bi bezbednost građana bila zagarantovna.\nEkipe hitne pomoći dežuraće sa nekoliko ekipa u centru grada gde će svakako biti najveći broj ljudi. Podsetimo, ova služba juče je dobila četiri nova vozila, što će znatno doprineti efikasnosti ove službe.\nJedan deo ekipa vatrogasne službe takođe će dežurati u centru grada, a ostale ekipe biće u povećanoj pripravnosti, jer zbog upotrebe pirotehničkih sredstava širom grada, može doći do incidenata. Iz ove službe dobili smo uverenje da će se maksimalno kao i uvek pobrinuti za bezbednost svih građana.\nPripadnici policijske uprave Novi Sad od početka sutrašnjeg dana radiće na pripremi i obezbeđivanju samog dočeka na trgu, a saobraćajno odeljenje će uz pomoć Parking servisa regulisati saobraćaj i parkiranje u centru grada. Pripadnici interventne brigade biće u pripravnosti da spreče eventualne incidente, ali će delovati i preventivno.\nGRADONAČELNIK U POSETI SLUŽBAMA\nGradonačelnik će sutra u toku dana obići sve hitne službe, kako bi se lično uverio da sve savršeno funkcioniše, i da bezbednost građana ni u jednom momentu neće biti dovedena u pitanje.\nRedakcija NS Uživo svim službama kao i uvek želi što manje posla


Na sajmu nude 200 radnih mesta\nsreda, 18 novembar 2015 12:00\nNa Sajmu zapošljavanja koji se danas održava u Kragujevcu, učestvovaće 20 poslodavaca iz Šumadijskog okruga koji će ponuditi više od 200 novih radnih mesta.\nReciklažno dvorište umesto uvoza otpada\nutorak, 03 novembar 2015 09:03\nKoliko god neverovatno zvuči, Srbija uvozi čak i otpad jer je sakupljanje sirovina za reciklažu nedovoljno razvijeno.\nUređenje Turističkog informativnog centra\nponedeljak, 12 oktobar 2015 18:32\nZa adaptaciju i uređenje enterijera Turističkog informativnog centra u Kragujevcu, Ministarstvo trgovine, turizma i telekomunikacija odobrilo je 2,5 miliona dinara.\nBiciklistički karavan "Daj pedalu raku"\nsubota, 03 oktobar 2015 08:18\nSa Trga Republike u Beogradu danas u 10 časova svoj put započinje biciklistički karavan podrške obolelima od karcinoma dojke "Daj pedalu raku" Ženskog centra Milica iz Vrnjačke Banje. Učesnici i učesnice karavana će na putu do Vrnjačke Banje obići različite krajeve Srbije, sa zadržavanjem na punktovima podrške u Kragujevcu, Čačku i Kraljevu.\nSuša prepolovila rod u Šumadiji\nsubota, 19 septembar 2015 07:19\nPočela je berba kukuruza u centralnoj Srbiji. Poljoprivrednici očekuju da će prinos biti i više nego prepolovljen ove godine zbog velike suše koja je uticala i na formiranje zrna u klipu.\nDanas sahrana pevača grupe "Smak" Borisa Aranđelovića\nčetvrtak, 03 septembar 2015 09:08\nPevač kragujevačke grupe "Smak" Boris Aranđelović biće sahranjen danas u 14 sati na groblju u naselju Beloševac u Kragujevcu.\nV Šumadija fest u hali JEZERO Kragujevac 9. i 10. oktobra\nsubota, 29 avgust 2015 17:05\nLegendarni rock sastav Riblja Čorba nastupa na petom izdanju Šumadija Festa. Njihov nastup će biti značajno pojačanje već pomenutim imenima koja nastupaju ove godine na Festu, a sigurni smo da svi veoma dobro znate njihove pesme i da će bend zapržiti pravu "čorbu" na nastupu. Svoj nastup na festu potvrdili su još Parni Valjak, Zaa, Bad Copy, Who See, Dejan Petrović Big band.\nPreminuo pevač grupe "Smak"\nčetvrtak, 27 avgust 2015 17:35\nPevač grupe "Smak", Boris Aranđelović preminuo je u Holandiji posle duge i teške bolesti u 67. godini.\nRekordan broj posetilaca Lovefesta\nsubota, 08 avgust 2015 22:22\nSpektakulranim nastupima više od 30 izvođača otvoreno je deveto izdanje Lovefesta u Vrnjačkoj Banji. Već prvog dana festivala ljubavi dostignut je rekordan broj posetilaca, a najvatreniji bili su fanovi Fedde Le Granda i grupe Laibach.\nVrućine u celoj Srbiji, građani na bazenima i rekama\nponedeljak, 20 jul 2015 08:07\nSpas od velikih vrućina na bazenima, rekama i jezerima potražili su i građani Kragujevca, Čačka, Jagodine i drugih mesta u Srbiji.


Zakazana sednica Skupštine grada za 14.februar – Veliki Park\nZakazana sednica Skupštine grada za 14.februar\nPredsednik Skupštine grada Kragujevca Miroslav Petrašinović je posle konsultacija sa šefovima odborničkih grupa zakazao 31. redovnu sednicu gradskog parlamenta za petak 14. februar sa početkom u 9 sati.\nNa prvom ovogodišnjem zasedanju odbornici će razmatrati predlog izmene Statuta Centra za obrazovanje Kragujevac kojim će ovoj ustanovi biti uvedena nadležnost nad organizacijom boravka dece predškolskog, školskog i srednjoškolskog uzrasta sa teritorije grada Kragujevca u rekreativnom centru na Kopaoniku.\nPored odluka o uvećanju osnovnog kapitala JKP „Vodovod i kanalizacija“ i JKP „Šumadija“, odbornici će odlučivati i o davanju saglasnosti na odluku Nadzornog odbora ovog preduzeća o nabavci kamiona, bagera, mehanizaciji za putnu infrastrukturu i drugim sredstvima neophodnim za obavljanje svoje delatnosti.\nPred odbornicima će se naći i odluka kojom se definiše program kontrole hrane na gradskim tržnicama u Kragujevcu koji će biti sproveden sa Institutom za javno zdravlje\nU okviru tačke izbora, imenovanja i postavljenja, odbornici će odlučivati o postavljenju Vladana Jovanovića, odbornika Skupštine grada za direktora Centra za socijalni rad „Solidarnost“, o čijem je postavljenju dobijena saglasnost nadležnog ministarstva.\n“Imajući u vidu da se u skupštinskoj proceduri za predstojeće zasedanje već nalaze finansijski planovi i programi rada pojedinih ustanova kulture, očekujemo da će se oni kao i ostali koji pristignu u propisanom roku naći u okviru dopune dnevnog reda 31. sednice Skupštine grada”, kazao je Petrašinović.\nCategories:\tKragujevac, Politika, UDARNO-NASLOVNA SLAJDER, Vesti\t/ No Responses / by Milan фебруар 8, 2020\n5:45 pm 27 маја 2020\n2:10 pm 27 маја 2020\n2:05 pm 27 маја 2020\n2:01 pm 27 маја 2020\n7:15 am 27 маја 2020


Slajder Arhiva - Biznis i Finansije\n„Ukidanje nameta od 30% na bruto prihode koji plaćaju beležnici bi omogućilo otvaranje novih kancelarija. Iako su po zakoni neki od poslova isključivo u nadležnosti beležnika, veliki broj građana nema pristup notaru koji je . Za ovaj problem trenutno nema sistemskog rešenja sistemskog rešenja“, kazao je Dedajić.\n„Epidemija koronavirusa negativno utiče na ekonomske aktivnosti, posebno u sektorima transporta, turizma i industrije, najviše u Kini“, rekao je alžirski ministar Muhamed Arkab i dodao da epidemija ima negativan efekat na potražnju nafte i na naftna tržišta.\nBarel nafte tipa „Brent“ spustio se ispod simbolične granice od 60 dolara. Za samo mesec dana nafta tog tipa izgubila je 11,9 odsto vrednosti, beležeći najveći pad od novembra 2018. godine.


U napadu kamionom u Njemačkoj povrijeđeno osam osoba: Incident se istražuje kao teroristički akt - Vijesti.me\nU napadu kamionom u Njemačkoj povrijeđeno osam osoba: Incident se istražuje kao teroristički akt\nIncident se dogodio u Limburgu na zapadu Njemačke kada je muškarac (32) porijeklom iz Sirije oteo kamion, udario njime u kolonu od osam vozila dok su čekali na semaforu i tom prilikom povrijedio osam osoba., prenosi BBC Edit\n2187 pregleda 0 komentar(a)\nDetalj nakon napada (Foto: Reuters)\nVijesti online 8. oktobar 2019, 13:57\nNjemački istražitelji saopštili su danas da se napad kamionom, koji se dogodio u ponedjeljak u Limburgu, istražuje kao teroristički akt, prenosi Tanjug.\nIncident se dogodio u Limburgu na zapadu Njemačke kada je muškarac (32) porijeklom iz Sirije oteo kamion, udario njime u kolonu od osam vozila dok su čekali na semaforu i tom prilikom povrijedio osam osoba., prenosi BBC\nMuškarac je uhapšen, a utvrđeno je da on od 2015. godine živi u Njemačkoj.\nIstražitelji su rekli da se incident tretira kao teroristički akt, iako je ministar unutrašnjih poslova Horst Zehofer danas rekao da ne može da kaže kako je taj događaj klasifikovan.\nPolicija je u vezi sa incidentom pretresla stan u Langenu, nedaleko od Frankfurta, a vlasnik ukradenog kamiona rekao je lokalnim novinama da ga je muškarac izvukao iz vozila, prethodno prisilivši da otvori vrata.\nSvjedok događaja Betina Jaslej kaže da je razgovarala sa napadačem neposredno nakon događaja.\n"Tekla mu je krv iz nosa, ruke su mu bile krvave, a farmerke pocijepane. On je rekao da ga cijelo tijelo boli, a kada sam ga pitala za ime rekao je da se zove Muhamed", rekla je ona, a prenio BBC.


Merkelova i Oland u Parizu razgovaraju o budućnosti EU\nBeta 15. septembra 2016. 14:55\nNemačka kancelarka Angela Merkel i francuski predsednik Fransoa Oland sastaće se danas u Parizu, dan uoči samita lidera EU u Bratislavi, a tema sastanka biće zajednička strategija za bezbednost Unije, saopštili su izvori bliski francuskom predsedniku.\nKako se navodi u saopštenju, Merkelova i Oland „veoma blisko“ saradjuju na postizanju dogovora o predlozima za sutrašnji samit lidera zemalja EU u Bratislavi, na kojem će jedna od glavnih tema biti evropska bezbednost.\nOland i Merkelova takodje planiraju formiranje stalnog vojnog tela EU koje bi odlučivalo o slanju vojnih trupa tamo gde je to neophodno, o čemu se duže vreme raspravljalo unutar Unije, uz protivljenje Velike Britanije.\nDvoje lidera će se založiti i za bolju zaštitu spoljnih granica EU i poboljšanje saradnje policijskih, sudskih i obaveštajnih organa zemalja članica, dodaje se u saopštenju Olandovog kabineta.\nNa samitu u Bratislavi neće učestvovati Velika Britanija, koja je na referendumu 23. juna odučila da napusti EU.


Revidirana rezolucija o statusu Kosova u Savetu bezbednosti, Rusija i dalje protiv\nU Savetu bezbednosti Ujedinjenih nacija u opticaju je revidirani nacrt rezolucije o budućem statusu Kosova. Prema izjavama diplomata, formulacija novog nacrta je ublažena da bi se odgovorilo na zamerke Rusije.\nKako je nedavno, u intervju Glasu Amerike, rekao američki izaslanik za Kosovo Frenk Vizner revizije se pre odnose na ”frazeologiju“, nego na suštinu rezolucije kojom se izražava podrška nadizranoj nezavisnost Kosova.\nMedjutim, ambasador Rusije u UN Vitalij Čurkin već je izjavio da njegova zemlja neće dati podršku novoj verziji rezolucije, jer novi tekst nije ništa suštinski promenio.\nAmerički ambasador Zalmaj Halilzad je u pauzi zasedanja najavio da će se konsultacije o rezoluciji koja vodi nezavisnosti Kosova "koja je neizbežna" nastaviti i u petak.\nHalilzad je rekao i da su SAD otvorene za konstruktivne ideje i predloge Rusije i da je "lopta na ruskom terenu". Halilzad takođe smatra da bi glasanje o rezoluciji moglo da bude na dnevnom redu već iduće sedmice.\nNa današnjem brifingu za novinare u američkom Državnom sekretarijatu, zamenik portparola Tom Kejsi je na pitanje da li novi nacrt ima za cilj da se pridobije Rusija samo potvrdio da je nov nacrt rezolucije sačinjen i da odražava saglasnost mnogih da je vreme za neodložno rešenje statusnog pitanja i to u duhu Ahtisarijevog plana.\nPomenuvši Rusiju, on je priznao da postoje neslaganja i da se očekuje žustra debata. Kejsi medjutim nije pristao da nagadja o tome kada će se o rezoluciji i glasati niti da li će i posle najnovije revizije biti dodatnih izmena njenog teksta. On je naglasio da SAD žele da se postigne opšti konsenzus o rezoluciji kojom bi se utro put nadziranoj nezavisnosti Kosova.\n”To je nešto što smatramo od suštinskog značaja za stabilnost regiona i naroda Srbije i Kosova...“ rekao je Tom Kejsi.\nRuski ministar inostranih poslova Sergej Lavrov ponovo je juče potvrdio protivljenje Moskve Ahtisarijevom planu insistirajući da su potrebni novi, direktni pregovori izmedju Beograda i Prištine.


Bassivity Digital Showcase | Dom omladine Beograda\nsubota, 23. jun 2012. u 20:00 - DOB//Amerikana\nPromocija novih hip hop izvođača afirmisane izdavačke kuće Bassivity Music. Natupaju: Dada, One Shot, Dripac, McN, Ajzi, Ziplok, Sivilo, Žuti (Sick Touch), Arafat (Black Ring Crew) a nastupiće i zvezde srpskog hip hopa STRUKA I VIP uz DJ podršku: RMNG Show, Felony Flats, Jung B, Jackie Dagger.\nPočetak trećeg milenijuma doneo je novi poredak na srpskoj muzičkoj sceni i definitivno probijanje hip hop žanra u mainstream tokove pop kulture. Svojom pojavom izdavačka kuća Bassivity Music je, kao ključni faktor u definisanju novih pravila na sceni, u potpunosti promenila dotadašnji model poslovanja postavljajući nove standarde produkcije, estetike, promocije, marketinga i menadžmenta uopšte.\nSamo njeno osnivanje 2001. predstavljalo je sinonim za revoluciju na srpskoj hip hop sceni. Pažljivim odabirom i usmeravanjem izvođača kao i njihovom agresivnom medijskom promocijom, izdavačka kuća Bassivity Music je uspela da, primenjivajući potpuno novi koncept produkcije hip hop muzike, u najkraćem roku postane jedini prepoznatljivi faktor sposoban da na adekvatan način zadovolji potrebe novih generacija muzičkih konzumenata.\nDanašnji afirmisani srpski hip hop umetnici stasavali su u laboratorijama (studijima) izdavačke kuće Bassivity Music, zahvaljujući čijoj su kreativnoj podršci, biznis i promotivnom konceptu kao i filozofiji poslovanja uopšte, napravili veoma uspešne karijere dok je, uopšteno govoreći, gotovo svaki iole afirmisan pripadnik srpske hip hop scene jedan deo svoje karijere proveo vezan za Bassivity Music.\nUspeh ostvaren originalnosću i aktivnim radom izdavačka kuća Bassivity Music dokazala je i dodatno nadgradila saradnjom sa najvećim svetski prepoznatim brendovima drugih delatnosti kao što su Reebok, Sinalco,Pony, Orbit, Durex i jos mnogo drugih kojima je to bio prvi put da podstiču promovisanje srpske hip hop kulture.\nStečenim ugledom, izdavačka kuća Bassivity Music je uspela da efektno utiče na sve medijske i kulturne institucije u zemlji i natera ih da prepoznaju snagu hip hop pokreta u Srbiji.\nPostepenim širenjem pozitivnog uticaja na ceo region, izdavačka kuća Bassivity Music uspela je da ostvari i prvu regionalnu saradnju sa izdavačkim kućama sa ex yu prostora, nakon čega je postalo izvodljivo i popularno da izvođači izdaju albume i nastupaju u susednim državama.\nDanas, Bassivity Music predstavlja globalni brend čiji se samo deo aktivnosti odvija u Srbiji i regionu, dok se od 2005. godine fokus delovanja prebacio na tržište Sjedinjenih Američkih Država i poslove referentne u tamošnjoj muzičkoj industriji. Tačno deset godina od osnivanja Bassivity Music u vreme umiranja konvecionalnog izdavaštva vraća u novom odelu.\nPravo sa novobeogradske fontane jedan od članova famozne “Sick Touch” ekipe, predstaviće delove svog starog I novog materijala. Nbgd Hip Hop u svojoj najčistijoj formi\nDJ podršku je obezbedio RMNG show, Jung B, Felony Flats, Jackie Dagger\nKoncert: LP DUO Sonja Lončar i Andrija Pavlović\npetak, 22. jun 2012. u 20:00 DOB//Amerikana\nutorak, 19. jun 2012. u 20:30 DOB//Velika sala


Izložba „Detalji živopisa Bogorodice Ljeviške“u Valjevu - Va1.info\nNaslovna/Vesti/Izložba „Detalji živopisa Bogorodice Ljeviške“u Valjevu\nIzložba „Detalji živopisa Bogorodice Ljeviške“u Valjevu\n69 Manje od minuta\nU četvrtak 11. aprila u Galeriji Narodnog muzeja Valjevo je svečano otvaranje izložbe „Detalji živopisa Bogorodice Ljeviške“.\nZahvaljujući bogatom fondu Galerije fresaka, koja se u sastavu Narodnog muzeja u Beogradu nalazi od 1973. godine, tematskim izložbama biće predstavljeni izuzetni segmenti srednjovekovnog nasleđa.\nPosetioci izložbe, čiji je autor Bojan Popović, biće u mogućnosti da nauče više o ovom izuzetnom spomeniku kulture ali i o funkciji i značaju kopistike. Kao materijalno svedočanstvo minulog vremena, freske ujedno predstavljaju i vanvremenski kod za razumevanje evolucije kulture, likovnog izraza, duhovnosti i ideologije.\nU martu 2004. godine Crkva Bogorodice Ljeviške je postradala, a najveću štetu pretrpeo je njen živopis. Zahvaljujući zbirci Galerije fresaka, u kojoj se čuva više od 1.300 kopija fresaka, bićemo u prilici da kroz detalje fresaka sagledamo veličanstvenost i lepotu Ljeviškog živopisa.\nGrađanima su i nedeljom na raspolaganju šalteri Uprave za uprave poslove


Crnogorska opozicija sprema platformu: Ponavljanje izbora - Sputnjik Srbija\n12:53 14.12.2016 Preuzmite kraći link\nPredstavnici opozicije bi u platformi trebalo da navedu uslove koje vlast treba da ispuni kako bi se vratili u Parlament, a biće ponuđeni modeli za pripremu izbora koji bi 2018. godine trebalo da se održe zajedno sa predsedničkim. Za inicijativu su, prema tvrdnjama sagovornika Vijesti, zaduženi čelnici građanske opozicije, a očekuje se da iza platforme stane i Demokratski front.\nOpozicija intenzivno pregovara i traži modele za obezbeđivanje uslova za održavanje fer i demokratskih izbora do 2018. godine. Bojkot Parlamenta se nastavlja dok ne budu ispunjeni naši zahtevi, jer ovako formiranoj vlasti nećemo davati legitimitet.\nOčekujemo da predstavnici DPS-a pažljivo razmotre našu platformu kako bi se država izvukla iz političke krize, kazao je jedan od sagovornika Vijesti iz opozicije.\nPrema jednom sagovorniku Vijesti, u platformi bi trebalo da bude zatraženo da opozicija dobije mesta koministara u Vladi, kako bi se pripremili izbori, dok prema tvrdnjama drugog sagovornika to nije razmatrano.\nCiljevi i planovi nove Vlade Crne Gore\nPredsednik Socijaldemokratske partije (SDP) Ranko Krivokapić nedavno je najavio da će opozicija formulisati platformu i obratiti se DPS-u i ostalima kako bi počeli dogovore o izlasku iz političke i ekonomske krize. Krivokapić je tada rekao da je polazni stav doći do termina datuma održavanja ponovnih izbora, navodeći da se nakon toga može preispitati vraćanje opozicije u Parlament.\nOpozicija bi u tom slučaju, kako je pojasnio, u punom kapacitetu rada dogovarala uslove za ponovljene izbore. Opozicija ne priznaje rezultate oktobarskih izbora i bojkotuje rad Parlamenta, zahtevajući da se prethodno istraže navodi o pokušaju državnog udara na dan izbora. Oni su odbili predlog komesara za proširenje Evropske unije Johanesa Hana za parlamentarnu istragu koja bi se bavila dešavanjima 16. oktobra.\nPrema tvrdnjama sagovornika Vijesti, opozicija za sada ne razmatra mogućnost organizovanja protesta, iako su to na zajedničkim sastancima predlagali funkcioneri Demokratskog fronta. Da Brisel ne gleda blagonaklono na proteste opozicionarima je ukazano tokom nedavne posete Podgorici, nakon čega su i čelnici Fronta ocenili da zbog očuvanja jedinstva opozicije neće insistirati na protestima.\nopozicija, DF, DPS, Crna Gora


Amerika preuzima dijalog Beograda i Prištine? - Bujanovačke\nPočetna NASLOVNA Amerika preuzima dijalog Beograda i Prištine?\nAmerika preuzima dijalog Beograda i Prištine?\nBujanovačke20. avg 2019.NASLOVNA, POLITIKA0\nBujanovac, 20. avgust 2019. Stručnjak za zapadni Balkan Din Pajnles izjavio je da bi Vašington mogao na jesen da organizuje samit u Beloj Kući između Kosova i Srbije tako što bi američki predsednik Donald Tramp mogao sazvati susret sličan onome koji je organizovao nekadašnji predsednik SAD Džimi Karter 1978. godine, kada je postignut istorijski dogovor između Egipta i Izraela.\n“Ako su Egipat i Izrael mogli da postignu trajan dogovor nakon oružanih sukoba i dugotrajnih neprijateljstava, onda postoji nada da Srbija i Kosovo mogu učiniti to isto”, rekao je Pajnles, prenosi prištinska Koha.\nPo njegovim rečima, nakon sazivanja samita, nova kosovska vlada bi, kao uslov, morala da ukine takse na srpsku robu, a Srbija bi morala da prekine kampanje protiv Kosova.\nPajnles ističe i da će Tramp žestoko reagovati ukoliko Srbija i Kosovo ne postignu dogovor do februara.\n„Ovo je Trampova potreba za jasnom situacijom na Balkanu, uoči izbora u SAD 2020. godine. Trampa ne zanima šta će Tači i Vučić potpisati. Ako dogovor ne bude postignut do februara, on će imati snažan odgovor, kao što je to činio sa Meksikom, preko noći ćemo imati sankcije i prema Prištini i prema Beogradu,”- upozorio je Pajnles u tekstu za “European Western Balkans”.\nKako piše “Koha” ova dinamika sugeriše mogućnost hrabrog i novog pristupa normalizaciji odnosa između Srbije i Kosova i da je možda došlo vreme da se EU povuče i pusti SAD da preuzme vodeću ulogu, jer uprkos naporima EU nije uspela da obnovi dijalog.\nS’ obzirom na očigledan kredibilitet predsednika Trampa na Kosovu i Srbiji, on se mora čvrsto i proaktivno uključiti da bi unapredio razgovore i to odmah nakon izbora na Kosovu i formiranja nove kosovske vlade, a cilj bi bio da se ojačaju detalji trajnog sporazuma koji obuhvata legitimne interese obe strane.\nPajnles ističe da ako susret bude uspešan, samit bi se završio veličanstvenom ceremonijom u “Rose Gardenu” koju bi video ceo svet, kao što je obećao američki predsednik.\n“Tačno je, kao što neki tvrde, da bi državničku hrabrost trebalo da pokažu i u Srbiji i na Kosovu, za ideju koja do sada nije realizovana. Tramp bi mogao biti vrlo uverljiv u tom pogledu, posebno na domaćem terenu i mogao bi pružiti podsticaj za obe zemlje. Samit možda ne uspe, ali šta ako uspe,”- pita se Pajnles.\nUspeh susreta na najvišem nivou, po njegovoj oceni, predstavljao bi veliki spoljnopilitički proboj i ostavštinu za Trampovu administraciju i mogao bi da donese trajni mir Balkanu, što bi većina nacija pozdravila.\nTo će omogućiti Srbiji i Kosovu napredak i integraciju u širu evropsku zajednicu, sa svim prednostima koje će integracija doneti i što je najvažnije, deci obe zemlje perspektivu za svetlu budućnost, zaključuje ovaj stručnjak za zapadni Balkan.\nTAGBela kuća Din Pajnles sporazum tači vučić\nPrevious PostKviz "Komšimetar" za mlade Bujanovčane i Preševljane Next PostPolicija organizuje akciju dobrovoljnog davanja krvi\nKurti očekuje dogovor sa Srbijom za vreme njegovog mandata\nKurti: Sastaću se sa Vučićem, potreban nam je dogovor


Stejt department o Srbiji: Korupcija, politički pritisak, ograničena sloboda izražavanja - Politički.rs\nAmeričko ministarstvo spoljnih poslova saopštilo je večeras da su u Srbiji uočena ograničenja slobode izražavanja i medija, politički pritisak na pravosudje kao i brojna dela ozbiljne korupcije u vladi.\nStejt department je u izveštaju o globalnom stanju ljudskih prava za 2021. godinu u delu o Srbiji, pomenuo “ozbiljna ograničenja slobode izražavanja i medija, uključujući nasilje, pretnje i bezrazložna hapšenja i krivično gonjenje novinara, kao i brojna dela ozbiljne korupcije u vladi”.\nIako su vlasti preduzele mere da krivično gone i kazne počinioce kršenja ljudskih prava, ipak brojni posmatrači smatraju da su mnogi “slučajevi korupcije, društvenog i porodičnog nasilja, napada na pripadnike civilnog društva i drugih zloupotreba ostali neprijavljeni i nekažnjeni”.\nAmeričko ministarstvo je pomenulo i izveštaj medjunarodne organizacije Reporteri bez granica (RSF) iz 2021. prema kojem je Srbija zemlja slabih institucija i ujedno plen lažnih vesti koje šire tabloidi uz podršku vlasti.\n“Tabloidi su nastavili da budu popularan i moćan kanal dezinformacija. Brojne njihove mete bili su lideri opozicionih partija, građanski aktivisti i nezavisni novinari”, navodi se u izveštaju Stejt departmenta i dodaje da nije bilo “delotvornog kažnjavanja” za neprofesionalno novinarstvo.\nNavodi se da je politički pritisak na pravosudje i dalje zabrinjavajući i ukazuje na izveštaje o pritisku vlade na ličnosti koje su kritikovale pravosudje.\n“Zvaničnici vlasti i poslanici nastavili su javno da komentarišu istrage koje su u toku, sudske postupke ili rad pojedinih sudija i tužilaca”, navodi se u izveštaju.\nPozivajući se na izveštaj Evropske komisije iz 2021. u američkom dokumentu se konstatuje da je Srbija ostvarila slabe rezultate u procesuiranju ratnih zločina i poziva se na unapredjenje saradnje Medjunarodnog rezidualnog mehanizma i Tužilaštva za ratne zločine Srbije, navodi se, izmedju ostalog, u izveštaju u delu o Srbiji.\nKongresmeni traže od Bajdena da uvede SANKCIJE, Vučića optužuju za KORUPCIJU: Od nabavke respiratora do finansiranja Pinka\nĐorđević: Opozicija greši što u Vučiću vidi političara, ja u njemu vidim mafijaša i izdajnika\nTagged: KORUPCIJA, KRIMINAL, SAD, SRBIJA, STEJT DEPARTMENT


Kadeti protiv Švedske za A diviziju\nSve vijestiSavezSelekcijeTakmičenja\tAnketa Kakav rezultat očekujete od ženske reprezentacije na Eurobasketu u Francuskoj?\tEliminacija u preliminarnoj fazi\tPlasman u drugu fazu\tPlasman u četvrtfinale\tProlaz među četiri najbolja tima\tKadeti protiv Švedske za A diviziju\tpetak, 27 jul 2012 13:17 Kadetska reprezentacija u subotu (17 sati) ima prvu meč loptu za plasman u A diviziju - izabranici Đorđija Pavićevića u polufinalu Evropskog prvenstva B divizije za igrače do 16 godina, koje se održava u Bukureštu, igraju protiv Švedske i pobjedom bi ostvarili cilj i izborili plasman u elitnu diviziju. Ukoliko se ne računa meč protiv Mađarske na startu druge faze, igrači su odigrali sjajno sve mečeve na šampionatu, u duelu protiv Švedske o pobjednku će odlučivati nijanse, ali Crna Gora ima kvalitet da dođe do pobjede i ostvarenja cilja, kaže selektor Pavićević. Plasman u A diviziju izboriće tri prvoplasirane selekcije.\nPoslije sjajnih izdanja i rezultata u prve dvije faze (pet pobjeda i samo jedan poraz), kadetska reprezentacija u subotu ima prvu meč loptu za plasman u A diviziju - izabranici Đorđija Pavićevića u polufinalu Evropskog prvenstva B divizije u Bukureštu, odmjeriće snage protiv Švedske.\n''Crveni'' su u dosadašnjem dijelu šampionata pokazali da imaju kvalitet da izbore plasman u A diviziju, a ubjedljiva pobjeda nad Portugalom (90:51) u drugom kolu druge faze, podigla je samopouzdanje igrača pred prvi od dva meča u kojima se može ostvariti cilj.\n- Odigrali smo sjajno sve mečeve na šampionatu, osim onog protiv Mađarske u kojem smo zakazali, pa je poraz bio neizbježan. Ipak, na vrijeme smo se vratili na pravi put, pripremili se na pravi način za odlučujući meč protiv Portugala i ubjedljivom pobjedom stigli do prvog cilja, a to je plasman u polufinale. Konačna razlika u pobjedi nad Portugalom najbolje govori o našem izdanju, najvažnije je da su igrači povratili samopouzdanje, jer je u meču protiv Mađarske bilo očigledno da osjećaju veliki pritisak da se mora obezbijediti povratak u A diviziju. Dan odmora nam je dobro došao da se na pravi način pripremimo za polufinale i duel sa Švedskom, u kojem će kao i u drugom polufinalu, o pobjedniku odlučivati nijanse. Sve četiri selekcije koje su u polufinalu posjeduju veliki kvalitet, ali mogu da kažem da sam za protivnika priželjivao Švedsku, koja nam po mom mišljenju više odgovara od Belgije, a nadam se da će se to potvrditi i na parketu i da ćemo doći do pobjede - kaže selektor Pavićević.\nCrna Gora protiv Švedske, koja je u dosadašnjem dijelu šampionata, takođe, ostvarila pet pobjeda i doživjela samo jedan poraz, ima prvu priliku da pobjedom izbori plasman u finale i povratak u A diviziju.\nU slučaju da ne iskoriste prvu meč loptu, ''crveni'' će imati još jednu priliku da ostvare cilj, jer će ove godine plasman u viši rang izboriti tri prvoplasirane selekcije.\n- Za razliku od prethodnih godina postoje dvije prilike da se izbori plasman u viši rang. Nadam se, ipak, da nećemo morati da čekamo drugu priliku, nego da ćemo već u polufinalu ostvariti pobjedu i obezbijediti plasman u A diviziju. U duelu protiv Švedske, daćemo sve od sebe, siguran sam da ćemo biti makismalno spremni i da imamo kvalitet da savladamo Švedsku. Moram da čestitam igračima na onome što su prikazali u dosadašnjem dijelu šampionata, jer teret da se izbori povratak u A diviziju nije mali, ali oni za sada izgledaju sjajno. Nadam se da se nećemo zaustaviti na ovome, vjerujem da ćemo protiv Švedske djelovati kao prava ekipa i da ćemo ispuniti cilj zbog kojeg smo i došli u Bukurešt - zaključio je Pavićević.\nUtakmica u Bukureštu počinje u 17 sati. U drugom polufinalu, od 19 sati i 15 minuta, sastaće se Mađarska i Belgija.


TotalCar.rs » Mahindra uskoro kupuje Pininfarinu\n0 komentara 3661 pregleda\nPininfarina je najavila da će u narednih nekoliko nedelja biti finalizovan dogovor sa Mahindra & Mahindra kompanijom o preuzimanju. Ovaj dogovor do sada je imao brojne faze, uspone i padove tokom prethodnih nekoliko meseci, ali sada je preuzimanje skoro završeno, a italijanska dizajnerska kuća rekla je da je spremna da potpiše ugovore u narednih nekoliko nedelja.\nPodsetimo se da je u martu akcioner Pincar najavio da je Mahindra & Mahindra zainteresovana za kupovinu dizajnerske kompanije koja je u finansijskim neprilikama. Dve strane postigle su dogovor nekoliko meseci kasnije, ali kreditori nisu bili zadovoljni sa uslovima ugovora, odnosno sa brisanjem polovine duga od 87 miliona evra.\nNo, čini se da je sada dogovor konačno postignut i da njegovu finalizaciju možemo očekivati u narednih nekoliko nedelja. Pininfarina je nagomilavala dugove tokom perioda od jedne decenije i to je rezultovalo dužničkom sumom od 52.7 miliona evra. Jedan od razloga zašto se desio takav finansijski debakl leži u činjenici da mnoštvo proizvođača automobila preferira da unajmi sopstvene dizajnere u odnosu na spoljašnje saradnike. Nadamo se da će bolja vremena za ovu kuću doći nakon preuzimanja od strane Mahindre.


Veselji: Bez primene sporazuma nema ZSO\nPredsednik Skupštine Kosova i lider vladajuće Demokratske partije Kosova Kadri Veselji je izjavio da bez rešenja pitanja mosta na Ibru i primene briselskih sporazuma nema formiranja Zajednice opština sa srpskom većinom (ZSO).\nVeselji je u intervjuu za albanski program Glasa Amerike rekao da će Kosovo nastaviti dijalog o normalizaciji odnosa Kosova i Srbije jer su u interesu Kosova dobrosusedski odnosi.\n"Međutim, u narednom periodu dijalog treba da bude praćen incijativama od strane Kosova. Dijalog takođe treba da bude konkretniji, posebno u oblasti ostvarivanja sporazuma koji do sada nisu ostvareni i preko kojih Srbija stvara prednosti kroz jednu vrstu pritiska blokirajući često njihovu implementaciju na terenu", kazao je Veselji.\nDodao je da bez bez primene do sada postignutih sporazuma neće biti novih sporazuma.\n"Mi ćemo svakodnevno razgovarati i komunicirati. U narednom periodu ćemo intenzivirati naše napore, razgovaraćemo sa Brisleom i našim međunarodnim partnerima. Uloga SAD u tome treba da bude posebna i uvek prisutna, međutim, istovremeno nam trebaju konkretni rezultati na terenu na ostvarivanju sporazuma", kazao je predsednik Skupštine Kosova.\nVeselji je rekao da je po pitanju demarkacije granične linije sa Crnom Gorom, političkom spektru Kosova potreban zajednički stav i da je pitanje demarkacije od "strateškog značaja za jačanje suvereniteta i državnog integriteta Kosova".\n"Mi nismo spremni da se jedan kvadratni centimetar Kosova otuđi, ali ni da istovremeno bude manipulacije osećanjima za pitanje koje se direktno odnosi na naš državni integritet", kazao je predsednik kosovske skupštine.\nVeselji, koji je i lider Demokratske partije Kosova, ocenio je da je potrebno okončati demarkaciju, "posebno sa susedom kakva je Crna Gora, koja je medju prvim državama priznala Kosovo".\n"Pitanje teritorije ne treba pomešati sa pitanjem slobode kretanja. Radi se o izuzetno velikom pitanju o kojem ćemo delovati uz gradjansku odgovornost da se naša teritorija treba braniti i sačuvati. Mi ćemo doneti odluku u skladu sa interesima građana", kazao je Veselji.


Kadeti kreću u pohod na Evropsko prvenstvo - Sportske.net\nKadeti kreću u pohod na Evropsko prvenstvo\nKadetska reprezentacija Srbije u sredu počinje prvi krug kvalifikacija za Evropsko prvenstvo koje će naredne godine biti održano u Hrvatskoj.\nNeka se spreme Norvežani, ''Orlići'' pojačani iz A selekcije!Ugovorena poseta - Predsednik UEFA stiže u SrbijuRajković: "Bod u Velsu bi nam mnogo značio"Humska će dočekati Norvežane!Česi se revanširali "Orlićima"\nReprezentacija Srbije koju čine dečaci rođeni 2000. godine i mlađi u sredu igra prvu od tri utakmice u sklopu prvog kruga kvalifikacija za Evropsko prvenstvo koje će 2017. godine biti održano u Hrvatskoj.\n"Orlići" prvu utakmicu igra 26. oktobra u mestu nadomak italijanskog grada Ravena, a protivnik će im biti odabrana selekcija BJR Makedonije.\n"Makedonci imaju jednu od najtalentovanijih generacija i došli su u Italiju sa velikim ambicijama. Mnogo vremena su proveli zajedno, rade po specijalnom programu i čeka nas jedna veoma zahtevna utakmica" kazao je selektor Ilija Stolica.\nKadetska reprezentacija Srbije nalazi se u grupi sa selekcijama Italije, BJR Makedonije i Albanije, a selektor Stolica veruje u uspeh svojih izabranika.\n"Skenirali smo i ostale rivale, ali akcenat je sada na Makedoniji i pre svega, našem učinku. Gledamo sebe, znamo šta hoćemo i koliko možemo. Svaki put želimo i više i bolje, a ovde smo došli da se izborimo za jedno od dva mesta koje vode u narednu, elitnu rundu kvalifikacija za Evropsko prvenstvo" istakao je selektor.\nPoslednje dve provere naši kadeti imali su u septembru protiv vršnjaka iz Belorusije i oba meča koja su bila odigrana u Sportskom centru FSS u Staroj Pazovi rešili su u svoju korist.\nKvalifikacije za EURO 2017 - Grupa 4:\nsreda (26. oktobar)\nSrbija - BJR Makedonija 11.00\nAlbanija - Italija 15.00\npetak (28. oktobar)\nSrbija - Albanija 11.00\nItalija - BJR Makedonija 14.45\nponedeljak (31. oktobar)\nBJR Makedonija - Albanija 15.00\nItalija - Srbija 15.00


O nama – Krupara Bowling Centar\nKompanija Tim Herc 2005 sa sedištem u Bačkom Dušanovu, naselju u blizini Subotice, osnovana je sa ciljem da regionalnom tržištu, naročito zemalja ex Jugoslavije, ponudi kompletnu uslugu vezanu za otvaranje bowling centara koja podrazumeva projektovanje i konstrukciju, izvođenje radova, distribuciju staza, delova i opreme, odnosno održavanje, servisiranje i konsultantske usluge.\nNakon opsežnog istraživanja i niza razgovora sa proizvođačima i ditributerima opreme iz Azije, Evrope i Amerike, opredelili smo se za saradnju sa Kompanjiom Brunswick koja je osnovana davne 1845. godine (kada su i napravili prvi bilijar) i stalno se razvijala tako da je danas svetski lider u proizvodnji opreme za bowling, bilijara, brodova i fitnes opreme. Uz kvalitet i tradiciju, Kompanija Brunswick nam omogućuje da svoje klijente brzo i efikasno servisiramo i snabdevamo rezervnim delovima. Fabrika rezervnih delova Brunswick-a se nalazi na svega sat vremena vožnje od Subotice, što je veoma značajno kao i svaki sat u ovom poslu.\nKompanija Tim Herc 2005 je u januaru 2008. godine otvorila Krupara Bowling Centar u Bačkom Dušanovu, sa primarnim ciljem da bude neka vrsta “show room”-a za buduće investitore.\nEdukovali smo naše mehaničare koji su postali jedini sertifikovani serviseri opreme kompanije Brunswick, a ujedno smo i jedina kompanija koja poseduje tehničku podršku na teritoriji bivše Jugoslavije.\nZahvaljujući uspešnoj promociji centra u Baškom Dušanovu, Kompanija Tim Herc 2005 je realizovala tri projekta u Srbiji, dva projekta u Crnoj Gori, kao i tri projekta u Bosni i Hercegovini:\n2008. Krupara Bowling Centar, Bačko Dušanovo (6 staza)\n2009. Jumanji Bowling Centar, Subotica (8 staza)\n2009. “Hotel Grand”, Kopaonik (8 staza + 8 bilijarskih stolova)\n2010. Kolosej Bowling Centar, tržni centar Ušće, Beograd (14 staza + 8 bilijarskih stolova)\n2011. Planet Bowling, Gintaš tržni centar, Podgorica (12 staza)\n2012. Mapes Mall, Mostar (8 staza)\n2014. Sportski centar Žabljak, Žabljak (4 staze)\n2014. Bingo tržni centar, Bugojno (6 staza)\n2015. Bingo tržni centar, Bihać (6 staza)\nKompanija „Tim Herc 2005” kontinuirano radi i na edukaciji, pa uz pomoć profesionlanog trenera organizujemo besplatne časove za sve zainteresovane građane.


"Ovde imam ozbiljan posao, blizu sam unuku, ćerka može da me poseti kad go poželi, a i ja mogu da vidim svoju porodicu tokom praznika. Gledajući unazad, mislim da sam ovde pronašao pravi raj. To je mir kakav nisam mogao da imam dok sam igrao u Napoliju", rekao je Maradona lokalnim medijima.\nBivši argentinski reprezentativac i selektora rekao je da ne razmišlja o odlasku iz Dubaija pre isteka dvoipogodišnjeg ugovora sa Al Vaslom.\n"Uprkos svim kritikama, ovde se ceni moj rad. Dubai je sjajno mesto za život. Nisam došao ovde samo da pokupim novac i završim posao. Ja nisam takva osoba, živim za fudbal i stalno razmišljam o njemu", istakao je Maradona.\nOn je dodao da mnoge njegove kolege ne umeju da uživaju u čarima Dubaija.\n"Mnogi ne znaju šta propuštaju u ovom gradu. Dubai je pravi Diznilend za odrasle, nije mi jasno kako neko ne ume da uživa u tome", zaključio je Maradona.\nEkipa Al Vasla trenutno zauzima peto mesto na tabeli prvenstva Ujedinjenih Arapskih Emirata.


Novi vojni sekretar SAD je gej i svi pričaju o tome - Sputnjik Srbija\nNovi vojni sekretar SAD je gej i svi pričaju o tome\n14:47 19.09.2015 (osveženo 16:19 05.10.2015) Preuzmite kraći link\nAmerički predsednik Barak Obama imenovao je Erika K. Feninga za prvog vojnog sekretara koji ne krije da je gej.\nPredsednik je imenovao novog vojnog sekretara i odjednom svi pričaju samo o tome. Mnogi se ljudi smenjuju na toj poziciji i retko su primećeni od strane običnog naroda, ali ne i Fening. On ima nešto posebno — novi vojni sekretar ne krije da je homoseksualac.\nIako ovo imenovanje mora odobriti i američki Senat, s obzirom na to da ga je Obama lično imenovao, Feningova kandidatura izgleda solidno.\n„Erik iza sebe ima višegodišnje iskustvo i izuzetne liderske sposobnosti“, naveo je Obama u saopštenju, a prenosi Vašington post.\nOrganizacije za zaštitu prava homoseksualaca pozdravile su odluku američkog predsednika.\n„Istorija nastavlja da se ispisuje i jednakost maršira u budućnost, sa imenovanjem osobe koja ne krije da je gej na tako značajnu poziciju“, rekao je Ešli Brodvej Mek, predsednik Američke vojne organizacije, grupe koja podržava vojnike koji su gej, lezbejke, biseksualci i transseksualci, piše Njujork tajms.\nNeki vojnici takođe su pozdravili ovo imenovanje, rekavši da je vojsci potreban dobar lider, koji može da donese teške odluke, i da ako je Fening takav čovek, onda je dobrodošao.\n„Vojsci je važno da li umete da pucate, a ne to kakvog ste seksualnog opredeljenja“, rekao je Fil Karter, veteran rata u Iraku i viši saradnik u Centru za novu američku bezbednost.\nFening je poznat kao vrlo duhovit. Izjavio je da, nakon imenovanja na novu poziciju, američke vojne avione neće ofarbati u roze.\namerička vojska, gej, imenovanje, Erik Fening, Barak Obama


Još jedan digitalni asistent odlazi u istoriju – Borba\nJoš jedan digitalni asistent odlazi u istoriju\nZa one koji nisu upoznati sa Cortanom, radi se o Microsoftovoj verziji Siri ili Alexa, ličnom asistentu zasnovanom na veštačkoj inteligenciji, koji može da odgovori na pitanja i izvršava male zadatke. Istoimena mobilna aplikacija prvobitno je pokrenuta u novembru 2018. godine, ali očigledno nikada nije stekla dovoljno veliku bazu korisnika u svom kratkom životnom vijeku da bi je Microsoft smatrao vrijednom održavanja.\nKao što je objašnjeno na stranici za podršku kompanije Microsoft, od, 31. marta, mobilna aplikacija više nije podržana, a podsjetnici i liste više nisu dostupni, iako i dalje može da im se pristupi preko aplikacije u operativnom sistemu Windows. Takođe, Cortana podsjetnici, liste i zadaci automatski se sinhronizuju sa aplikacijom Microsoft To Do, koja je dostupna kao besplatna za preuzimanje na iOS-u i Android-u.\nPlanirano gašenje aplikacija najavljeno je u julu 2020. godine, kada je Microsoft rekao da će se prebaciti ka “transformacionom iskustvu digitalnog asistenta na bazi vještačke inteligencije” u svojim Microsoft 365 aplikacijama, što će podrazumjevati preusmjeravanje “područja inovacija i razvoja” Microsoft-a.\nOd tada, kompanija je poboljšala integraciju Cortane u Microsoft 365, poput uvođenja personalizovanih, aktivnih sažetaka u Outlook za Exchange korisnike i dodavanje Cortane u mobilnu aplikaciju Teams da bi radila stvari poput upravljanja kalendarima, e-poštom i pridruživanja sastancima.\nNavaljni prebačen na bolničko liječenje\nSuesci kanal opet bio blokiran, ovaj put 10-ak minuta


Spot SNS rasvetlio duple aršine opozicije: I Đilas i Tadić maloletnike koristili za političku promociju | Novosti.RS\nnedelja, 31. 05. 2020. u 20:11\nREM bi trebalo da donese odluku do kraja nedelje\nREGULATORNO telo za elektronske medije trebalo bi do kraja sledeće nedelje da razmatra da li je u spotu SNS prekršen Pravilnik o zaštiti maloletnika. Ako se utvrdi da jeste, politička "reklama" će biti povučena, a malo je verovatno da će posledice snositi televizije koje su je emitovale.\nPojavljivanje devojčice u spotu u kojem joj lider naprednjaka Aleksandar Vučić obećava izgradnju novih puteva, škola i vrtića pokrenulo je inače uspavani Savet REM, ali i rasvetlilo dvostruke aršine pojedinih opozicionih prvaka koji lamentiraju nad "zloupotrebom maloletnika", iako se nisu libili da mališane koriste u svojim ranijim predizbornim filmovima.\nSam Vučić pojasnio je da SNS ima deklaraciju o saglasnosti roditelja za pojavljivanje devojčice u spotu i da će poštovati odluku REM kakva god da bude.\n- Ako zabrane, mi ćemo prihvatiti odluku nadležnih državnih organa, ali biće mi to veoma čudno. Jer, ja ću da vam izlistam 50 spotova i Tadića i Đilasa sa decom.\nVETO UVOĐEN 2018. JEDAN predizborni spot SNS već je bio zabranjen 2018. godine. Podsetimo, tada je Regulatorno telo za elekronske medije naložilo povlačenje "reklame" liste "Aleksandar Vučić - zato što volimo Beograd" jer se u njemu pojavljuju likovi Dragana Đilasa i Aleksandra Šapića sa podrugljivom konotacijom.\nOglasila se i Stranka slobode i pravde stavom da je "promovisanje dece u političke svrhe grubo kršenje zakonskih odredaba". To je sasvim legitimno gledište, da njihov lider Dragan Đilas nije činio to isto 2014. tokom izbora za Skupštinu grada Beograda, kada se u spotu pojavljivao sa decom u obdaništima i na igralištima.\nSličan recept primenio je i Boris Tadić 2012, kao prvi čovek DS, kad se pojavio na predizbornom plakatu sa dečakom kojem dodaje loptu, a prethodno je sa istim mališanom snimio i politički spot.\nNa pojavljivanje devojčice tokom promocije izborne liste SNS oštro se obrušila i članica Saveta REM Judita Popović:\n- Neprihvatljivo je da se deca koriste kao objekti u nečijim političkim porukama i promovisanju. U ovom slučaju nema individualizacije, već se pojam deteta koristi kao sredstvo kako bi se doprlo do njihovih roditelja.\nIpak, i sama Popovićeva, kao članica LDP, bila je u kampanji ove stranke tokom koje su maloletnici izvođeni na binu tokom mitinga Čedomira Jovanovića.\nKako god, ova saga će verovatno dobiti epilog do kraja nedelje. Članica Saveta REM Višnja Aranđelović kaže da su pojedini članovi ovog tela zahtevali da materijal za sednicu dobijaju tri dana ranije, što ih - usporava.


Natalitet u iznudi … – Traganje za gradom\nPredsednik države je krenuo u akciju obnove nacije a da ne bi odumrla putem stimulacije građana, odnosno građanki, da krenu masovno na put rađanja i ponudio je pare za odluku hoće li biti ili ne biti novih beba. Generalno gledano i na prvi pogled akcija nije za odbacivanje ili neku, ovde uobičajenu, kritiku koja bi je osporila. Ipak, taj gest deluje kao premazivanje jeftinog hleba šlagom pa se onda to nudi kao torta. Taj hleb ispod šlaga je ovde problem a iskazuje se velikom nezaposlenošću, strahom od gubljenja posla kod onih koji ipak rade, primanjima koja jedva pokrivaju trošak za onaj hleb pa se o šlagu i ne misli, zdravstvena zaštita u kolapsu, država koja se izmiče kada treba da podrži i pomogne onima koji su u problemu i onda, posle svega toga dolazi osećaj nesigurnosti koji ovde preovlađuje. To se svakako ne može nadoknaditi parama iz ponude predsednikove.\nPlaniranje porodice i njeno uvećanje podrazumeva društveno i ekonomsko ali i političko okruženje koje ne opterećuje ljude i dozvoljava im da se umesto neprekidne brige o tome šta će sa njima biti sutra, mogu posvetiti sebi i porodici. Da onda mogu da planiraju bez pitanja koje lebdi u ovim uslovima svo vreme o tome šta im donosi sutrašnji dan i da li će isplanirano moći da opstane. Dakle, za pohvalu bi mogla biti ponuda udeljivanja nekih para za rađanje ali tek kada država uveri svoje podanike da je sistem stabilan i održiv na duže staze, da ljudi imaju posao i plate od kojih mogu da prežive ceo mesec i još da uzmu prihvatljiv a ne zelenaški kredit ne bi li se uselili u svoj stan i da je država tu, spremna da u svakom trenutku bude podrška kad zagusti. Ako sve ostane kako je sada, onaj šlag iz predsednikove ponude neće biti dovoljan mamac građanima i građankama da prionu na posao spasavanja nacije.\nObjavljeno u Tekstovi dana 20 Mart, 2018 autora Đorđe.\tOstavite komentar\n← Građani bi da kažu … o gradu\tDa grad ne bude scenografija … →


Suva šljiva - Blic Online\nSvečano otvoren trodnevni Sajam šljiva u Osečini\nPredsednik Skupštine Srbije Nebojša Stefanović otvorio je danas u Osečini sedmi Sajam šljiva, manifestaciju na kojoj će naredna tri dana svoje proizvode da predstavi oko 200 izlagača sa prostora bivše Jugoslavije.\nLepo vreme praćeno visokim temperaturama ubrzalo je zrenje šljiva u valjevskom kraju, a rod tog voća procenjuje se na čak 50.000 tona, što je za oko 40 odsto više nego lane.\nSuve šljive izvozni adut\nNOVI SAD - Ove godine izvezena roba zaključno sa aprilom vredela je oko dve milijarde evra, što je porast od 32,5 procenata u odnosu na isti period prethodne godine. Rast izvoza je u maju malo usporio, ali je i dalje ohrabrujuće dobar.\nSuve šljive na sajmu u Moskvi\nSrpska nacionalna asocijacija proizvođača suve šljive učestvovaće od 14. do 17. septembra na Sajmu hrane u Moskvi.\nUčešće na Srpsko-ruskoj konferenciji o šljivi, 28. i 29. avgusta u Valjevu, prijavilo se deset ruskih kompanija, saopšteno je danas iz novoformirane Srpske nacionalne asocijacije proizvođača suve šljive.\nOsnovana Nacionalna asocijacija proizvođača suve šljive\nOsnivačka skupština Nacionalne asocijacije porizvođača suve šljive, koju čini devet preduzeća iz Šapca, Osečine, Beograda, Pecke i drugih mesta Srbije, održana je danas u Valjevu.


KP demantovala da su pretučena trojica Srba\nKosovska policija demantovala je da su pripadnici specijalne jedinice iz Prištine u blizini prelaza Brnjak pretukli trojicu Srba, objavljeno je na Fejsbuku Policije Kosova.\n"Informacija da je kosovska policija danas u blizini Brnjaka pretukla trojicu Srba nije tačna i namenjena je dezinformisanju javnosti, predstavljanju situacije kao nesigurne po građane, kao i za ispunjenje različitih političkih ambicija", ističe se objavi.\nU saopštenju se napominje da je policijska jedinica usput proverila tri kamiona, odnosno njihove vozače koji su vozili iza konvoja policajaca, i da su tom prilikom policajci zadržali, proverili, a zatim "pustili trojicu vozača kosovske nacionalnosti, koji su dobili uputstva da se jave u policijsku stanicu Južna Mitrovica".\nKosovska policija je na sajtu postavila fotografije dokumenata te trojice vozača koje su verifikovali policijski službenici sa zatamnjenim ličnim podacima.\nPre ovog demantija, u KBC Kosovska Mitrovica, u međuvremenu su hospitalizovana dvojica muškaraca iz Zubinog Potoka, javio je KoSSev.\nOni su danas, u rano popodne, kolima Hitne pomoći doveženi, a treći povređeni Srbin je zbrinut u Domu zdravlja u Zubinom Potoku.\nDragiša Vlašković iz Ibarskog Kolašina je jedan od trojice povređenih Srba u selu Kopilovići u opštini Zubin Potok, kada su, prema njihovom svedočenju, na njih danas pre podne nasrnuli pripadnici Specijalne kosovske policije, preneo je KoSSev.\nPrema Dragišinom svedočenju, on je zajedno sa T. Z. i J. T. krenuo u šumu po drva.\n„Ničim izazvano, niti smo mi išli na blokade, išli smo da zaradimo neki dinar, ne radiš nigde“, kazao je medijima nakon što je primljen u bolnicu.\nVidna mu je povreda usne duplje, rasečen mu je jezik, i klate mu se prednji zubi. Na odeljenju je sa njim smešten i T. Z.\nVršilac dužnosti direktora KBC Kosovska Mitrovica, dr Zlatan Elek u izjavi za medije je naveo da obojica hospitalizovanih muškaraca imaju teže telesne povrede lica i tela, i da su trenutno u stabilnom stanju, ali da ne može da potvrdi unapred tačnost njihovog stanja dok se ne uradi kompletna dijagnostika. Osim telesnih povreda, naglasio je da su obojica doživela i teži psihički stres.\nU razgovoru za KoSSev portparol Kosovske policije, Baki Keljani, ovaj događaj nije mogao ni da potvrdi, ni da demantuje, jer ga Kosovska policija „nije još uvek verifikovala“, te da će „blagovremeno obavestiti javnost ukoliko budu imali saznanja“, kazao je. On je insistirao u razgovoru da je policija samo demantovala pisanje lokalnog medija da je danas na prelazu Brnjak navodno pretučeno troje ljudi, pruživši detalje šta se dogodilo na samom prelazu.


Srpska Ambasada u Beču upozorava svoje državljane: Ne koristite usluge ovih organizacija - Naši u svetu\nSrpska Ambasada u Beču upozorava svoje državljane: Ne koristite usluge ovih organizacija\nObjavljeno 11/05/19 u 18:15\nBEČ – Ambasada Republike Srbije u Beču uputila je upozorenje svojim državljanima koji žive u Austriji da su se nedavno pojavile organizacije koje se predstavljaju i nude pomoć u rešavanju konzularnih pitanja za državljane Srbije u Austriji, prenosi portal Dijaspora.tv.\nTim povodom Ambasada u Beču je na svojoj internet stranici objavila upozorenje koje prenosimo u celini:\nUpozoravaju se građani da ukoliko im se obraćaju lica, odnosno organizacije (udruženja), koja „nude“ konzularne usluge pozivajući se na ugovorno regulisanu saradnju sa Ambasadom Republike Srbije u Beču, odnosno Konzularnim odeljenjem, kao i Generalnim konzulatom u Salcburgu da takva saradnja nije nikad uspostavljena.\nDiplomatsko konzularna predstavništva Republike Srbije u Republici Austriji pružaju usluge našim građanima u skladu sa zakonom definisanim nadležnostima, kao i do sada te je nuđeno posredovanje protivpravno.\nTekst u originalnoj verziji može se pročitati na intrenet stranici Ambasada Republike Srbije – Beč.\nPismo koje je nedavno poslato na adrese naših građana u Austriji\nAmbasada u Beču u svom saopštenju ne navodi podatak na koje se organizacije (udruženja) konkretno misli, ali smo došli do informacije da je nedavno na mejl adrese mnogih udruženja i privatnih osoba u Austriji stiglo obaveštenje od takozvanog centra za pomoć „Koordinacioni centar Sindikata Policije i Policijskih starešina Austrija“, koji je počeo je sa radom na teritoriji Austrije.\nU tom pismu se kaže da je ovaj centar zadužen za pravnu i stručnu pomoć našim državljanima na teritoriji Austrije i zemljama zapadne Evrope.\nRedakcija portala Dijaspora.tv došla je u posed imejla u kojem piše:\n“Koordinacioni centar Sindikata Policije i Policijskih starešina Austrija, počeo je sa radom na teritoriji Austrije, za pravnu i stručnu pomoć našim državljanima na teritoriji Austrije i zemljama zapadne Evrope. Naš zadatak je da napravimo mrežu saradnika, na celoj teritoriji Republike Austrije i pružimo pravnu i organizacionu pomoć. U sledećem periodu, organizovaćemo konzularne dane na teritoriji svih velikih gradova u Austriji, gde ćemo vas upoznati, sa našim ovlaštenjima i ciljevima naše misije.\nOd vas tražimo da nas kontaktirate, da bi smo zajedničkim snagama organizovali susrete i pomoć našim sunarodnicima. Potrebno je da napravimo dogovore, oko održavanja konzularnih dana u vašim klubovima, sa organizovanom posetom većeg broja naših ljudi.\nTakođe oko angažovanja saradnika za prikupljanje službenih zahteva i rešavanja raznih problema naših ljudi sa boravkom u Austriji.\nNaglašavamo da postoji i ekonomski interes u zajedničkoj saradnji.\nOvlašteni smo od strane MUP, MIP i konzulata Republike Srbije. Naše usluge su izdavanje upravnih dokumenata i pružanja pravnih usluga građanima Republike Srbije u Austriji, bez potrebe za putovanjem u Srbiju.”\nU pismu se navode i brojne usluge koje ovo udruženje pruža, ali naravno sve je protivpravno, i kao što Ambasada u Beču navodi, nema nikakve veze sa Konzularnim odeljenjima Republike Srbije u Austriji, prenosi Dijaspora.tv.\nAmbasada Republike SrbijeDržavljaniUpozorenje\nAvio – prevoznici će pored težine kofera, putnicima meriti i ovo…\nHaos u prihvatnom centru, migranti gađali kamenjem nemačku policiju (VIDEO)\nUpozorenje stručnjaka UN: Svet klizi u „klimatski aparthejd“\nNemačko istraživanje: Opada broj Srba koji traže azil u EU\nUpozorenje stručnjaka: Zabrana Huaveja podigla bi troškove uvođenja 5G mreže u Evropi…\nU ovom gradu osvanuo neobičan “saobraćajni” znak, a evo kome je namenjen…\nUpozorenje Jevrejima u Nemačkoj zbog porasta antisemitizma\nUpozorenje eksperata UN: Najveći rizik od nuklearnog rata posle 1945. godine!\nRat za Arktik: Amerika upozorila Rusiju i Kinu\nStučnjaci upozoravaju Makrona: Prvo dovoljno vremena “za dijagnozu”, pa…\nUkoliko praznike provodite u Srbiji evo kakvo vas vreme očekuje, ima i upozorenja


Postupanje Agencije po prijavama protiv funkcionera – Agencija za sprečavanje korupcije\nPostupanje Agencije po prijavama protiv funkcionera\nTokom trajanja vanrednog stanja, izazvanog epidemijom COVID-19 virusa, Agencija za borbu protiv korupcije blagovremeno je preduzela sve propisane mere i održala kontinuitet rada, prilagodivši se novonastaloj situaciji.\nS tim u vezi, a radi tačnog informisanja javnosti, Agencija ukazuje na to da prijave protiv nekoliko funkcionera, a u vezi sa navodnom zloupotrebom javnih resursa ili javne funkcije, koje je podneo Centar za istraživanje, transparentnost i odgovornost (CRTA), nemaju status prijava potencijalne zloupotrebe tokom izborne kampanje, jer su podnete pre raspisivanja izbora. Zbog toga se i rok od pet dana za postupanje Agencije ne odnosi na takve prijave, nego isključivo na one, koje ukazuju na moguće kršenje propisa tokom izborne kampanje.\nPre raspisivanja izbora, CRTA je podnela devet prijava protiv funkcionera na različitim nivoima (od direktora osnovne škole do predsednika Vlade Republike Srbije), koje se nalaze u različitim fazama odlučivanja. O ishodu već okončanih postupaka podnosilac prijave uredno je obavešten, što će biti slučaj i sa preostalim, po završenom postupku.\nRepublička izborna komisija, u skladu sa Uredbom Vlade Republike Srbije o uvođenju vanrednog stanja, rešenjem je odlučila o prekidu svih izbornih radnji u sprovođenju izbora za narodne poslanike. S obzirom na to da je doneto Rešenje o nastavku izbornih radnji, Agencija i ovim putem poziva sve učesnike na odgovorno ponašanje i poštovanje zakona te ističe da će o prijavama, koje ukazuju na moguće kršenje Zakona o Agenciji i Zakona o finansiranju političkih aktivnosti, postupati u propisanom roku.


U američkoj štampi i dalje žive antiruski mitovi i klišei - 07.05.2020, Sputnik Srbija\nRuski politički analitičar Ivan Mezjuho izjavio je da u američkoj štampi nastavljaju da žive antiruski mitovi i klišei, komentarišući članak na portalu „Vi ar... 07.05.2020, Sputnik Srbija\n15:28 07.05.2020 (Osveženo: 00:57 26.08.2021)\nRuski politički analitičar Ivan Mezjuho izjavio je da u američkoj štampi nastavljaju da žive antiruski mitovi i klišei, komentarišući članak na portalu „Vi ar majti“ o tome kakvo bi razaranje moglo izazvati bacanje termonuklearne bombe na Moskvu.\n„Američki mediji koriste jezik neprijateljstva i nastavljaju da objavljuju materijale koji ni na koji način ne približavaju Moskvu i Vašington ka uspostavljanju normalnih odnosa. Objavljivanje takvih materijala podseća na vreme Hladnog rata. To su neki nezdravi trendovi“, smatra Mezjuho.\nAnalitičar je dodao da se može reći da članak deluje veoma simptomatično, imajući u vidu teškoće u američko-ruskim odnosima.\n„Poslednjih godina već smo se navikli da političari u Sjedinjenim Američkim Državama optužuju Rusiju u mitsko mešanje u američke izbore, za sve moguće grehe, a sve se to dešava bez ikakvih dokaza“, objasnio je on.\n„Ali ako u realnoj politici nema zdrave pameti, onda nema šta da nas iznenađuje objavljivanje takvih materijala u medijima“, zaključio je Mezjuho.\nNe šalite se sa Rusijom\nSa druge strane, poslanik Državne dume Rusije Mihail Šeremet nazvao je modeliranje eksplozije termonuklearne bombe agresijom na Moskvu i pozvao da se na ovaj način više ne šale sa Rusijom.\nOn smatra da su Sjedinjene Američke Države, umesto da se bave razrušenom ekonomijom, odlučile da zastraše Rusiju „otkrivajući ispod maske lice agresora“.\nPrema njegovim rečima, Amerikanci bi trebalo da se sete da je Rusija visokotehnološka i suverena sila sa velikom istorijom i vojnim potencijalom.\n„U slučaju realne pretnje teritorijalnom integritetu naše zemlje, životu i zdravlju naših građana, neprijatelj neće imati vremena ni da se pomoli, jer će odmah biti uništen“, naglasio je poslanik.\nAmerički portal „Vi ar majti“ izračunao je kakva bi razaranja napravila termonuklearna bomba snage 10.000 megatona ukoliko bi bila bačena na „srce Sovjetskog Saveza“. Na ovom oružju u prošlom veku je radio tvorac američke termonuklearne bombe, fizičar Edvard Teler. Portal podseća da su Sjedinjene Američke Države odustale od pravljenja oružja ovolike snage, jer ukoliko bi se bomba iskoristila, stradalo bi na milione nevinih ljudi.


Vijeće ministara BiH – Stranica 7\nVijeće ministara BiH jednoglasno je usvojilo tekst pisma podrške za izgradnju Bloka 7 Termoelektrane Tuzla. Utvrđen je i Prijedlog sporazuma o investicionom grantu između Bosne i Hercegovine i Evropske investicione banke za izgradnju dionice na Koridoru 5c. Nastavi čitati Zvizdić: Regionalna saradnja je dobra, ali na bazi reciprociteta\nKo će biti novi ministri u Vijeću ministara BiH?\nHaris Smajić, 07/08/2019\nNakon što su u ponedjeljak čelnici SNSD-a, SDA i HDZ-a BiH potpisali sporazum, odnosno principe… Nastavi čitati Ko će biti novi ministri u Vijeću ministara BiH?\nReakcije na Sporazum o formiranju Vijeća ministara BiH\nBilsana Eljsan, 06/08/2019\nBrojne su reakcije na Sporazum o formiranju Vijeća ministara BiH, koji su jučer u Sarajevu potpisali Bakir Izetbegović, Milorad Dodik i Dragan Čović. Zašto su reakcije na ovaj dokument različite i šta je u njemu sporno? Nastavi čitati Reakcije na Sporazum o formiranju Vijeća ministara BiH\nJelena Kisić, 01/08/2019\nSporazum o bespovratnim sredstvima Evropske unije (EU) u vrijednosti od 15 miliona eura za sufinansiranje nove dionice Koridora 5c između Johovca i Rudanke kod Doboja potpisan je danas između Bosne i Hercegovine i Evropske banke za obnovu i razvoj (EBRD). Nastavi čitati Potpisan Sporazum o izgradnji dionice koridora 5c Johovac-Rudanka\nVM: Usvojen izvještaj o izvršenju budžeta\nJelena Kisić, 23/07/2019\nVijeće ministara BiH usvojilo je danas Izvještaj Ministarstva finansija i trezora o izvršenju Budžeta institucija Bosne i Hercegovine i međunarodnih obaveza BiH za 2018. godinu, koji će Ministarstvo finansija i trezora dostaviti Predsjedništvu BiH i Parlamentarnoj skupštini BiH te objaviti na web-stranici. Nastavi čitati VM: Usvojen izvještaj o izvršenju budžeta\nVijeće ministara Bosne i Hercegovine usvojilo je na sjednici u Sarajevu Odluku o privremenom financiranju… Nastavi čitati Usvojena odluka o privremenom financiranju institucija BiH\nJelena Kisić, 22/07/2019\nSamostalni sindikat državnih službenika i zaposlenika institucija Bosne i Hercegovine zatražio je što skorije usvajanje Odluke o privremenom finansiranju institucija BiH. Ako do toga ne dođe, najavljuju štrajk. Nastavi čitati Odluka o privremenom finansiranju ponovo pred Vijećem ministara BiH